1 Erhvervsakademiuddannelse inden for international handel og markedsføring (markedsføringsøkonom AK) ved Erhvervsakademi Kolding i Kolding Akkreditering af eksisterende uddannelsesudbud Indstilling til Akkrediteringsrådet Oktober 2010 Journalnummer: DANMARKS EVALUERINGSINSTITUT\n2 Erhvervsakademiuddannelse inden for international handel og markedsføring (markedsføringsøkonom AK) ved Erhvervsakademi Kolding i Kolding 2010 Danmarks Evalueringsinstitut Citat med kildeangivelse er tilladt Bemærk: EVA sætter komma efter Dansk Sprognævns anbefalinger, dvs. at der som hovedregel ikke sættes komma foran ledsætninger. Publikationen er kun udgivet i elektronisk form på:\n4 1 Indstilling Danmarks Evalueringsinstitut (EVA) har sammen med et panel af eksterne eksperter gennemført en akkrediteringsvurdering af Erhvervsakademi Koldings udbud af erhvervsakademiuddannelsen inden for international handel og markedsføring (markedsføringsøkonom AK) i Kolding. EVA indstiller udbuddet til: Positiv akkreditering EVA s indstilling bygger på ekspertpanelets vurdering af om kriterierne for relevans og kvalitet samlet set er opfyldt. Opfyldte kriterier Ekspertpanelet vurderer at udbuddet opfylder kriterierne om: Beskæftigelse (kriterium 1) Aftager- og dimittendkontakt (kriterium 2) Erhvervs- og professionsbasering (kriterium 3) Udviklingsbasering i relation til erhverv og profession (kriterium 4) Udviklingsbasering i relation til forskningsviden (kriterium 5) Læringsudbytte (kriterium 6) Indhold og tilrettelæggelse (kriterium 7) Undervisere (kriterium 8) Praktik (kriterium 9) Kvalitetssikring af praktik (kriterium 10) Faciliteter og ressourcer (kriterium 11) Internationalisering (kriterium 12) Kvalitetssikring af internationaliseringen (kriterium 13) Systematisk og kontinuerligt kvalitetsarbejde (kriterium 14) Gennemførelse (kriterium 15) Vurdering af læringsudbytte (kriterium 16) Opnåelse af læringsudbytte (kriterium 17). Mere information Ekspertpanelets vurderinger af om de enkelte kriterier er opfyldt, uddybes i rapportens kapitel 4. I rapportens indledning findes mere information om ekspertpanelets sammensætning og den faglige vurderingsproces. 4\n5 2 Indledning Denne akkrediteringsrapport indeholder Danmarks Evalueringsinstituts (EVA s) akkrediteringsvurdering af det eksisterende udbud af erhvervsakademiuddannelsen inden for international handel og markedsføring (markedsføringsøkonom AK) ved Erhvervsakademi Kolding som udbydes i Kolding. Rapportens formål i akkrediteringsprocessen Akkrediteringsrapporten danner grundlag for Akkrediteringsrådets afgørelse om positiv akkreditering, betinget positiv akkreditering eller afslag på akkreditering af udbuddet. Akkrediteringsrådet meddeler afgørelsen til institutionen og Undervisningsministeriet. Undervisningsministeriet beslutter på den baggrund om udbuddet kan godkendes. En forudsætning for godkendelse er dog at udbuddet er blevet akkrediteret positivt af Akkrediteringsrådet. Se sidst i dette afsnit hvad der står i Undervisningsministeriets akkrediteringsbekendtgørelse om dette. Den faglige vurdering En akkrediteringsvurdering af et uddannelsesudbud er en faglig vurdering af om udbuddet lever op til foruddefinerede kriterier for relevans og kvalitet. Denne akkrediteringsvurdering er foretaget ud fra de kriterier for udbuds relevans og kvalitet som er fastsat i bilag 3 i Undervisningsministeriets akkrediteringsbekendtgørelse. EVA har nedsat et eksternt ekspertpanel til at foretage de faglige vurderinger af udbuddet. Ekspertpanelet består af personer med viden om de relevante fag-, uddannelses- og beskæftigelsesområder (se afsnittet om organisering nedenfor). Ekspertpanelet har gennemført akkrediteringsvurderingen på baggrund af det samlede dokumentationsmateriale. Det består for det første af erhvervsakademiets skriftlige dokumentation (redegørelse og bilag) for hvordan udbuddet opfylder kriterierne. For det andet består det af den information som ekspertpanelet og EVA har fået ved besøg på udbuddet. I kriterierne 1, 15 og 17 indgår nøgletal for udbuddet, og der er for hvert af disse kriterier fastsat en vejledende grænseværdi for hvornår kriteriet er opfyldt af udbud af markedsføringsøkonomuddannelsen. Alle ekspertpaneler der medvirker i akkreditering af udbud af uddannelsen, har sammen med EVA været med til at fastsætte de vejledende grænseværdier på et indledende ekspertmøde. Der gælder derfor samme vejledende grænseværdier for alle udbud af uddannelsen. Hvis et eller flere kriteriers nøgletal for udbuddet ligger under den vejledende grænseværdi, har institutionen haft mulighed for at dokumentere evt. særlige forhold som institutionen mener har indflydelse på nøgletallet. Hvis institutionen har indsendt supplerende dokumentation, er den indgået i ekspertpanelets vurdering af kriteriet. Om dette er tilfældet, fremgår af begrundelsen for vurderingen af det enkelte kriterium i kapitel 4. 5\n6 Organisering Ekspertpanelet er sammensat så dets medlemmer tilsammen har: Fagspecifik viden og erfaring Uddannelsesmæssig og pædagogisk viden og erfaring Viden om og erfaring med uddannelsen i et studenterperspektiv Viden om og erfaring fra relevante beskæftigelsesområder. Se for en uddybning af de krav EVA stiller til eksperternes kompetencer. Medlemmerne af ekspertpanelet er: Søren Voxted, cand.merc., ph.d. i sociologi, voksenpædagogisk åben uddannelse, lektor ved Syddansk Universitet, Institut for Ledelse og Virksomhedsstrategi. Ekstern lektor ved CEUS Handelshøjskolecenter og censor på diplomlederuddannelsen. Har udgivet en lang række bøger og artikler om bl.a. innovation, forandringsledelse og mellemlederrollen. Har arbejdet i efteruddannelsessektoren som udviklingskonsulent og udviklingschef og har udarbejdet evalueringer og undersøgelser for en række ministerier, faglige organisationer og private og offentlige virksomheder. Steen Thorborg, cand.phil. i massekommunikation, selvstændig konsulent inden for kommunikation, salg og markedsføring. Censor på de merkantile erhvervsakademiuddannelser. Omfattende undervisningserfaring, bl.a. fra de merkantile erhvervsakademiuddannelser. Har deltaget i udviklingsprojekter og været medlem af opgavekommissioner. Forfatter til lærebøger i salg, salgsledelse og projektstyring. Tine Klitgaard Nielsen, markedsføringsøkonom, studerende på professionsbacheloruddannelsen i International Sales and Marketing Management på Professionshøjskolen University College Nordjylland i Aalborg. Medlem af institutionens uddannelsesudvalg og institutionens repræsentant ved uddannelsesmessen Uddannelse Uden Grænser. Frank Fjeldsted, markedsøkonom, bachelor (Hons) i marketing, stifter og adm. direktør for Fjeldsted Fiber. Bestyrelsesformand i Dansk Markeds- og Akademiforening under HK. Ledererfaring med salg og marketing fra flere detailvirksomheder og tidligere medlem af markedsføringsudvalget på Viborg Handelsskole. Institutionen har haft mulighed for at gøre indsigelse hvis den har betvivlet en eller flere eksperters habilitet. Alle eksperter har underskrevet en habilitetserklæring og en erklæring om tavshedspligt. Evalueringskonsulent Kirsten Jespersen fra EVA har haft det metodiske og praktiske ansvar for akkrediteringsvurderingen. Specialkonsulent Inge Enroth har haft det overordnede projektansvar, bl.a. ansvaret for at sikre tværgående konsistens i forhold til EVA s øvrige akkrediteringsvurderinger af eksisterende uddannelsesudbud. Metode og proces Akkrediteringsvurderingen bygger på metodiske elementer som er internationalt anerkendte, og på de europæiske standarder og retningslinjer for kvalitetssikring af videregående uddannelse. Akkrediteringsvurderingen omfatter derfor: Selvevaluering (redegørelse og bilag) Ekstern vurdering ved et fagligt ekspertpanel Institutionsbesøg ved ekspertpanelet og EVA Offentliggørelse af en rapport. EVA har tilrettelagt akkrediteringsprocessen med det formål at sikre en transparent proces og tilvejebringe et solidt dokumentationsmateriale som ekspertpanelet kan foretage sin vurdering på baggrund af. 6\n8 3 Oplysninger om udbuddet Udbudsadresse Akkrediteringsvurderingen omfatter udbud af uddannelsen på denne adresse: Erhvervsakademi Kolding IBA Skamlingvejen Kolding Præsentation af udbuddet Dette afsnit indeholder institutionens egen præsentation af udbuddet taget direkte fra institutionens redegørelse. Udbuddets struktur Markedsføringsøkonom er en toårig, videregående, uddannelse. Det er et intensivt og krævende studie. Det forbinder på en unik måde teori og praksis. Studiet giver 120 ECTS point (ECTS = European Credit Transfer System). Formålet med uddannelsen er at kvalificere den studerende til selvstændigt at varetage arbejde med at analysere, planlægge og realisere løsninger, der bredt vedrører markedsføring i handels-, produktions- og servicevirksomheder nationalt og internationalt. Markedsføringsøkonomen skal kunne kombinere viden om økonomiske, juridiske, organisatoriske, kulturelle, samfundsmæssige og teknologiske forhold i forbindelse med markedsføring på et globalt marked. Endvidere skal den uddannede kunne indgå i samarbejdsmæssige sammenhænge med mennesker med forskellig uddannelsesmæssig, sproglig og kulturel baggrund. For at opnå de i bekendtgørelsen angiven viden, kompetencer og færdigheder for markedsføringsøkonomuddannelsen er følgende systemiske ramme givet: Markedsføringsøkonom-uddannelsen er opdelt i 4 semestre, som er tematiseret ud fra en professionsorienteret progression: 1. Virksomhedens strategiske situation 2. Strategiformulering 3. Strategimplementering 4. Praktik og afsluttende eksamensprojekt Temaerne er styrende for læringsmålene for de obligatoriske uddannelseselementer, der har et samlet omfang på 95 ECTS-point, valgfri uddannelseselementer, der har et omfang på 10 ECTSpoint samt et afsluttende eksamensprojekt på 15 ECTS-point. Fordelingen er således: 8\n9 1. semester Obligatoriske uddannelseselementer: International markedsføring og salg (10 ECTS) Økonomi (5 ECTS) Kommunikation, organisation og ledelse (10 ECTS) Erhvervsret (5 ECTS) 3. semester Obligatoriske uddannelseselementer: International markedsføring og salg (10 ECTS) Økonomi (10 ECTS) Kommunikation, organisation og ledelse (5 ECTS) Valgfri uddannelseselement (5 ECTS) 2. semester Obligatoriske uddannelseselementer: International markedsføring og salg (10 ECTS) Økonomi (5 ECTS) Kommunikation, organisation og ledelse (5 ECTS) Erhvervsret (5 ECTS) Valgfri uddannelseselement (5 ECTS) 4. semester Obligatorisk praktik (15 ECTS) Afsluttende eksamensprojekt (15 ECTS) Det enkelte obligatoriske uddannelseselement opdeles i en række kerneområder, der danner grundlag for de enkelte fag og indholdet af semesterplaner for disse. De valgfri uddannelseselementer, der tilbydes på nuværende tidspunkt er linjeopdelt inden for områderne: Statistik og Driftsøkonomi Sprog - tysk International Management Advisor Kommunikation og oplevelsesøkonomi Turisme- og eventmanagement De valgfrie uddannelseselementer tilbydes de studerende på deres 1., 2. og 3. semester Udbuddets centrale fagområder Uddannelsens hovedområder er marketing, kommunikation, organisation, sprog og økonomi. På IBA kan den studerende vælge mellem følgende valgfri uddannelseselementer: Statistik og Driftsøkonomi Sprog - tysk International Management Advisor Kommunikation og oplevelsesøkonomi Turisme- og eventmanagement Studiet er sammensat af obligatoriske fag, profilfag, valgfag og virksomhedsophold. Uddannelsen afsluttes med speciale- og afsluttende eksamensprojekt. De obligatoriske fag og eksaminer er ens på alle linjer. 9\n10 Antal studerende og undervisere på udbuddet Antal indskrevne studerende aktuelt: 241. Antal optagne studerende pr. semester de seneste tre år Dato og årstal Antal optagne studerende Antal undervisere og årsværk Antal undervisere 22 Antal årsværk 13 Udbuddets centrale praktiksteder De studerende på MFØ kommer i praktik alle typer virksomheder, små, mellemstore og store, inden for mange forskellige brancher, såvel i Danmark som i udlandet. Der er såvel private som offentlige virksomheder. Øvrige oplysninger/særlige forhold/etc. Mht. den faglige og pædagogiske profil stilles der høje krav. Der står bl.a. i skolens mission: IBA opfatter således høj kvalitet i undervisningen som undervisning: der har et højt fagligt niveau i forhold til de nyeste forskningsresultater og erhvervslivets krav til viden, færdigheder og personlige kvalifikationer hos vore studerende der lever op til de strengeste standarder professionelt og uddannelsesmæssigt der giver mulighed for en vekselvirkning mellem teoretisk studie og praktisk erfaring der udvikles ud fra et internationalt perspektiv gennem udenlandsk research, erfaringer og materiale fra det globale marked der styrker innovativ tænkning. IBA har haft udbudsretten og udbudt markedsføringsøkonom siden Seneste ændring af studieordningen fandt sted i 2008, hvor strukturen i studiet blev revideret (fx erhvervsret flyttes til første og andet semester, økonomi fordeles over samtlige semestre). En del af statistikfaget blev gjort obligatorisk. Der blev ændret på semestrene, således at hvert semester afsluttes med en bunden forudsætning eller eksamen. Der blev endvidere ændret på eksamenerne. Ovennævnte ændringer er fuldt implementerede. Derudover har indførelsen af obligatorisk praktik betydet, at der skal ændres på arbejdsopgaverne i forbindelse med praktikpladsformidling og opfølgning. IBA har ansat en fuldtidsmedarbejder med fokus på dette område. Selve opgaverne er i gang med at blive implementeret. IBA arbejder målrettet på at få IBA studerende til at tage et Erasmusophold på 3. semester på en udenlandsk uddannelsesinstitution. Indtil nu har der kun været få studerende, der er taget til udlandet. IBA arbejder i øjeblikket på at tilrettelægge procedurer med det formål at øge antallet af studerende, der tager til udlandet, samt øge antallet af udbudssteder i udlandet. Et væsentligt indsatsområde er ligeledes tiltrækning af Erasmus-studerende til IBA. Der er indgået Erasmus-aftaler med udenlandske institutioner, blevet udviklet procedurer for markedsføring af IBA på skolerne i udlandet, ansøgningsprocedurer, inductionforløb, sociale arrangementer, formidling af værelser mv. Procedurerne er udviklet og implementeret. Fremover skal de forfines og uhensigtsmæssigheder skal rettes. 10\n11 Mål for læringsudbytte Akkrediteringsvurderingen er foretaget på baggrund af de mål for læringsudbytte som aktuelt gælder for udbuddet, og som fremgår her, citeret fra uddannelsens bekendtgørelse BEK nr. 689 af 03/07/2009: Mål for læringsudbytte for erhvervsakademiuddannelse inden for international handel og markedsføring Mål for læringsudbyttet omfatter den viden, de færdigheder og kompetencer, som en markedsføringsøkonom skal opnå i uddannelsen. Viden Den uddannede har viden om: 1) virksomhedens strategiske og økonomiske grundlag, 2) grundlæggende samfundsøkonomiske forhold, 3) salgets gennemførelse, 4) erhvervsjuridiske forhold, herunder lovgivning om markedsførings- og konkurrenceforhold samt 5) metoder til løsning af komplekse og praksisnære problemstillinger inden for markedsføring. Færdigheder Den uddannede kan: 1) foretage en international markedsvurdering, 2) vurdere problemstillinger og gennemføre problemorienterede projekter inden for markedsmæssige emner, 3) formidle praksisnære problemstillinger og løsningsforslag på dansk og engelsk, 4) på et analytisk grundlag opstille relevante løsningsforslag inden for markedsføringsmæssige problemstillinger, 5) vurdere virksomheds- og samfundsøkonomiske forhold, 6) vurdere erhvervsjuridiske problemstillinger i relation til handel nationalt og internationalt og 7) vurdere organisatoriske, logistiske og ledelsesmæssige problemstillinger. Kompetencer Den uddannede kan: 1) deltage i fagligt og tværfagligt samarbejde i udviklingen af virksomhedens marketingsstrategi og internationalisering, 2) håndtere udviklingsorienterede situationer nationalt og internationalt inden for salg og markedsføring, 3) håndtere markedsførings- og salgsplanlægning for virksomheden samt deltage i udførelsen heraf, 4) tilegne sig nye færdigheder og ny viden inden for erhvervet, 5) analysere en virksomheds økonomiske udvikling under hensyntagen til de samfundsøkonomiske vilkår med henblik på handlemuligheder og 6) deltage i fagligt og tværfagligt samarbejde med en professionel tilgang på dansk og engelsk skriftligt og mundtligt. 11\n13 Kriterium 2: Aftager- og dimittendkontakt Uddannelsesudbuddets relevans søges sikret gennem løbende kontakt med aftagere og dimittender. Uddybning Udbuddet skal redegøre for og dokumentere: at der indhentes relevant viden fra et felt af aftagere og dimittender, som er dækkende for udbuddet at denne viden anvendes til at understøtte udbuddets fortsatte relevans. Vurdering: Kriteriet er opfyldt. Begrundelse for vurderingen: Ekspertpanelet vurderer at udbuddet har kontakt til et dækkende felt af aftagere, og at der indhentes viden der kan bruges til at sikre udbuddets fortsatte relevans. Aftagerfeltet består hovedsageligt af private virksomheder, især fremstillingsvirksomheder, detailhandel, reklame- og marketingsbureauer og transport- og kommunikationsbranchen som ansætter uddannede markedsføringsøkonomer i forskellige jobfunktioner. Udbuddet har kontakt til aftagere både gennem møder i uddannelsesudvalget, academic board og examination board. I alle tre fora er aftagere repræsenteret og deltager i diskussionen af udbuddets relevans, udvikling og kvalitetssikring. Academic board og examination board mødes en gang om året. Frekvensen for uddannelsesudvalgets møder fremgår ikke af redegørelsen. Udbuddet indhenter også viden der kan bruges til at understøtte udbuddets fortsatte relevans, gennem kontakten med praktikvirksomhederne. De enkelte undervisere er i dialog med praktikvirksomhederne i løbet af praktikken når der tales om udarbejdelsen af den studerendes afsluttende eksamensprojekt, og i den anledning får underviserne tilbagemeldinger om hvilken viden og hvilke færdigheder og kompetencer der efterspørges inden for beskæftigelsesområderne. Som supplement til undervisernes personlige og individuelle kontakt til praktikvirksomhederne har det internationale kontor og praktikvejlederne kontakt med praktikstederne i forbindelse med evalueringen af praktikforløbet hvor praktikstedet også kan informere udbuddet om de ønsker og behov de studerende skal kunne leve op til. Desuden har underviserne kontakt med aftagerne i forbindelse med de mange projekter som de studerende skal gennemføre i samarbejde med virksomheder. I den forbindelse fortæller virksomhederne undervisere og studerende hvad der skal til for at dimittender fra markedsføringsøkonomuddannelsen er relevante for virksomhederne. Endelig har udbuddet kontakt til en række videregående uddannelsesinstitutioner i både Danmark og udlandet. Eftersom en vis andel af dimittenderne fra uddannelsen læser videre, vurderer ekspertpanelet at det er positivt at udbuddet også fokuserer på at diskutere udbuddets relevans med andre uddannelsesinstitutioner. Ekspertpanelet vurderer at udbuddets kontakt med dimittenderne er tilfredsstillende. Hvert år udarbejdes der en national beskæftigelsesundersøgelse for markedsføringsøkonomer et år efter dimission. Årets resultater sammenlignes med de to forrige årganges. Den nationale undersøgelse giver oplysning om udbuddets egne dimittender i forhold til andel i job, heltidsbeskæftigelse og anden beskæftigelse eller ledighed, mens resten af resultaterne er nationale. Ekspertpanelet vurderer at den nationale undersøgelse giver udbuddet viden fra et felt af dimittender som er dækkende for uddannelsen, og at denne viden kan bruges til at sikre udbuddets relevans. Panelet 13\n14 bemærker dog at internationale studerende ikke indgår systematisk i undersøgelsen, hvilket giver nogen uklarhed i resultaterne, og udbuddet bør overveje at indsamle viden fra denne gruppe af dimittender på anden vis. Ud over den nationale beskæftigelsesundersøgelse har udbuddet uformel kontakt til dimittenderne når de har fået ansættelse i virksomheder der har brug for praktikanter fra markedsføringsøkonomuddannelsen, og dermed fungerer som aftagere. Ekspertpanelet vurderer at den indhentede viden drøftes og vurderes af udbuddet og dermed bidrager til udbuddets fortsatte relevans. Den indhentede viden fra praktikvirksomheder, uddannelsesudvalg, academic board, examination board og dimittender drøftes og vurderes af underviserne, koordinatorerne og uddannelsesledelsen. På baggrund af drøftelserne blandt ledelse og undervisere iværksættes der opfølgningsaktiviteter; eksempelvis er den institutionsspecifikke del af studieordningen blevet ændret på baggrund af feedback fra aftagere og dimittender. Tilbagemeldinger fra udbuddets aftagere har givet anledning til en gentænkning af den faglige progression i de studerendes projekter, og ekspertpanelet betragter det som positivt at udbuddets kontakt med aftagere på den måde er med til at sikre udbuddets fortsatte relevans. Dokumentation: Institutionens redegørelse for kriterium 2, 9 og 10, supplerende dokumentation og følgende bilag: Bilag 8: Beskæftigelsesundersøgelse årgang Bilag 9: Projektbeskrivelse for projekt 2, virksomhedsprojekt Bilag 10: Projektbeskrivelse for projekt 2, linjeprojekt Bilag 11: Projektbeskrivelse for projekt 5, innovationsprojekt Bilag 12: Program for studietur New York Bilag 13: Program for studietur Dublin Bilag 14: Program for karrieredag Bilag 15: Kopi af forside til alumne hjemmesiden Bilag 16: IBA s kvalitetsplan Bilag 17: Projektbeskrivelse for projekt 1, metodeprojekt Bilag 18: Studietursprojekt Bilag 19: Projektbeskrivelse for projekt 6, marketing/økonomi projekt Bilag 20: Projektbeskrivelse for projekt 7, specialeprojekt Bilag 21: Projektbeskrivelse for projekt 8, hovedprojekt. 14\n15 Kriterium 3: Erhvervs- og professionsbasering Uddannelsesudbuddet er baseret på ny viden om centrale tendenser fra det eller de beskæftigelsesområder, udbuddet retter sig mod. Uddybning: Udbuddet skal redegøre for og dokumentere, at ny viden om centrale tendenser fra det eller de relevante beskæftigelsesområder løbende tilgår udbuddet og medvirker til, at det til stadighed er tidssvarende. Dette kan fx ske gennem undervisernes kontakt med praksis gennem samarbejde og/eller undervisning af praktikere i efter- og videreuddannelsesregi, via udbuddets kontakt med eller viden om videncenteraktiviteter og/eller kurser og praksisorienterede temadage, deltagelse i netværk mv. Vurdering: Kriteriet er opfyldt. Begrundelse for vurderingen: Ekspertpanelet vurderer at udbuddet får relevant viden om centrale tendenser inden for de relevante beskæftigelsesområder gennem forskellige projekter, samarbejder og videnkanaler. Gennem det nationale netværk for markedsføringsøkonomuddannelsen arrangeres kurser og workshopper hvor der holdes indlæg om nye tendenser og trends fra beskæftigelsesområderne. Desuden får udbuddet ny, central viden fra beskæftigelsesområderne gennem kontakt til praktikvirksomheder og inddragelse af virksomheder i undervisningen i form af virksomhedsprojekter og gæsteforelæsninger. Endelig vurderer ekspertpanelet at undervisernes egne netværk inden for beskæftigelsesområderne er med til at sikre udbuddet tilgang af ny viden om centrale tendenser. Flere af udbuddets undervisere er selvstændigt erhvervsdrivende og har dermed en direkte føling med hvilke krav der stilles til dimittender, hvad angår fx marketing og salg. Ekspertpanelet vurderer at denne viden på hensigtsmæssig vis indgår i udbuddets videngrundlag. Arrangementerne der holdes af netværket for markedsføringsøkonomuddannelsen, er målrettet undervisere og ledelse. Underviserne deltager i netværksarrangementerne, og både undervisere og studerende får viden gennem gæsteforelæsernes oplæg. Inddragelsen af virksomheder i forbindelse med gennemførelse af projekter fremstår for ekspertpanelet som en styrke, og udbuddets innovationsfestival hvor studerende under vejledning fra underviserne arbejder med konkrete problemstillinger som virksomheder har formuleret, og hvor deres løsningsforslag vurderes af et dommerpanel, er en nyttig kilde til ny viden om centrale tendenser inden for beskæftigelsesområderne. Ekspertpanelet vurderer at der tilgår udbuddet opdateret viden om centrale tendenser inden for beskæftigelsesområderne gennem ledelsens, undervisernes og de studerendes deltagelse i ovennævnte aktiviteter der foregår løbende igennem året. Dokumentation: Institutionens redegørelse for kriterium 2 og 3, supplerende dokumentation og følgende bilag: Bilag 8: Beskæftigelsesundersøgelse årgang Bilag 11: Projektbeskrivelse for projekt 5, innovationsprojekt. 15\n16 Kriterium 4: Udviklingsbasering i relation til erhverv eller profession Uddannelsesudbuddet er baseret på ny viden fra forsøgs- og udviklingsarbejde, som er relevant for det eller de beskæftigelsesområder, udbuddet retter sig mod. Uddybning Udbuddet skal redegøre for og dokumentere, at der løbende tilgår udbuddet erfaringer og resultater fra relevant, aktuelt og praksisorienteret forsøgs- og udviklingsarbejde samt rådgivning, som kan bidrage til at styrke de studerendes kompetencer til at løse problemer i praksis. Forsøgs- og udviklingsarbejdet kan dreje sig om fx udvikling af nye redskaber, produkter og metoder for og/eller med praksisfeltet eller slutbrugere af det udviklede. Vurdering: Kriteriet er opfyldt. Begrundelse for vurderingen: Ekspertpanelet vurderer at udbuddet på tilfredsstillende vis er baseret på ny viden fra forsøgs- og udviklingsarbejde. Udbuddet deltager løbende i aktiviteter som bidrager med ny viden fra forsøgs- og udviklingsarbejde inden for beskæftigelsesområderne. Det gælder fx et årligt tilbagevendende projekt i samarbejde med LEGO om produkt- og konceptudvikling for specifikke målgrupper og en årlig innovationsfestival hvor relevante virksomheder og udbuddets undervisere og studerende deltager, og hvor studerende bl.a. udarbejder forretningsplaner. Af andre eksempler kan nævnes at en underviser indhenter viden fra forsøgs- og udviklingsarbejde gennem studier af den nyeste retspraksis, gennem førende juridiske forfattere og via aktiv deltagelse i aktuelle og igangværende retssager, ligesom vedkommende også anvender relevante hjemmesider til løbende at opdatere sig. En anden underviser har deltaget i et kursus ved Handelshøjskolen, Aarhus Universitet om global sourcing der har dannet grundlag for etablering af udbuddets valgfag i hhv. indkøb og global sourcing, og en tredje underviser fungerer som konsulent i et lokalt erhvervsråd og har i denne sammenhæng rådgivet iværksættere og fået viden om udviklingstendenser inden for iværksætteri. Ekspertpanelet vurderer at omfanget og karakteren af udbuddets viden om forsøgs- og udviklingsarbejde inden for beskæftigelsesområderne er tilstrækkelig og kan siges at indgå i udbuddets videngrundlag. Ekspertpanelet vurderer at det er en mindre svaghed at udbuddets aktiviteter overvejende er usystematiske og båret af underviserne individuelt, om end den indhentede udviklingsviden vurderes at have et tilfredsstillende omfang. Institutionen har kun i nogen grad på et strategisk niveau sikret at udbuddet er baseret på ny viden fra forsøgs- og udviklingsarbejde inden for de relevante beskæftigelsesområder. Det fremgik imidlertid af interview med ledelsen under institutionsbesøget at udbuddet arbejder på systematisk at sikre udbuddets videngrundlag. Dokumentation: Institutionens redegørelse for kriterium 2, 3 og 4, interview med ledelse under institutionsbesøg, supplerende dokumentation og følgende bilag: Bilag 9: Projektbeskrivelse for projekt 2, virksomhedsprojekt Bilag 11: Projektbeskrivelse for projekt 5, innovationsprojekt Bilag 12: Program for studietur New York 16\n17 Bilag 13: Program for studietur Dublin. 17\n18 Kriterium 5: Udviklingsbasering i relation til forskningsviden Uddannelsesudbuddet er baseret på ny viden fra forskningsfelter, der er relevante for udbuddets fagområder. Uddybning Udbuddet skal redegøre for og dokumentere, at der løbende tilgår udbuddet ny relevant forskningsviden, som kan bidrage til at kvalificere erhvervs- eller professionsudøvelse i praksis. Dette kan fx ske gennem undervisernes deltagelse i konferencer, netværk og andet, ved eksterne oplæg for de studerende, eller ved at viden fra institutionens samarbejde og videnudveksling med forskningsinstitutioner tilgår udbuddet. Vurdering: Kriteriet er opfyldt. Begrundelse for vurderingen: Ekspertpanelet vurderer at der tilgår udbuddet viden fra forskningsfelter inden for udbuddets fagområder. Ekspertpanelet vurderer det positivt at flere af udbuddets undervisere selv underviser på forskningsbaserede institutioner, da det er med til at sikre kontakt med relevante forskningsmiljøer. Eksempelvis er en af udbuddets undervisere ekstern lektor på Syddansk Universitet, ligesom en anden underviser fungerer som censor på Aalborg Universitet. Gæsteforelæsninger med forskere fra partneruniversiteter er også en tilbagevendende aktivitet, bl.a. via udbuddets samarbejde med bl.a. Coventry University om MBA-uddannelsen hvor en tredje underviser på tidspunktet for akkrediteringen er i gang med at udarbejde sit afsluttende eksamensprojekt. I forbindelse med institutionens konferencedage kommer der gæsteforelæsere fra bl.a. universiteter, og udbuddets undervisere har fået relevant forskningsviden gennem deltagelse i sommerkurser på hhv. Aarhus Universitet og Syddansk Universitet. Desuden er undervisernes deltagelse i seminaret Fra forskning til undervisning som holdes af netværket for markedsføringsøkonomuddannelsen, med til at sikre at udbuddet er baseret på opdateret viden fra de centrale fagområder. Endelig blev det bekræftet under institutionsbesøget at underviserne gennem deres adgang til fagtidsskrifter og elektroniske databaser via udbuddets bibliotek får viden om nye forskningsresultater fra relevante fagområder. Ekspertpanelet vurderer at der løbende tilgår udbuddet opdateret viden fra relevante forskningsfelter, og at denne viden indgår i udbuddets videngrundlag. Det er særligt udbuddets undervisere der deltager i aktiviteterne og bliver bærere af ny, relevant forskningsviden. De studerende deltager dog også i eksempelvis gæsteforelæsninger. På baggrund af både redegørelsen og institutionsbesøget er ekspertpanelet overbevist om at aktiviteterne foregår i et omfang der løbende sikrer udbuddet ny viden. Dokumentation: Institutionens redegørelse for kriterium 3, 4 og 5 og følgende bilag: Bilag 23: Oversigt "Fra forskning til undervisning" Bilag 24: Fra forskning til undervisning Bilag 25: Program for årskonferencen\n19 Kriterium 6: Læringsudbytte Uddannelsesudbuddets mål for læringsudbytte er niveaumæssigt i overensstemmelse med den relevante gradstypebeskrivelse i den danske kvalifikationsramme for videregående uddannelse, og der er tilstrækkelig sammenhæng mellem disse overordnede mål for læringsudbytte og læringsmålene for udbuddets elementer. Uddybning Udbuddet skal redegøre for og dokumentere, 1) hvilke mål for læringsudbytte, der er fastlagt for udbuddet, 2) at der samlet set er god sammenhæng mellem læringsmålene for udbuddets enkelte elementer og de overordnede mål for læringsudbytte, så en studerende, der realiserer elementernes læringsmål også realiserer de overordnede mål for læringsudbytte. Som ét udtryk for sammenhængen skal udbuddet redegøre for og dokumentere vægtningen af elementerne, som den kommer til udtryk i ECTS-fordelingen. Vurdering: Kriteriet er opfyldt. Begrundelse for vurderingen: Ekspertpanelet vurderer at de overordnede mål for læringsudbytte der gælder for udbuddet, er på erhvervsakademiniveau. Panelet vurderer dette på baggrund af de overordnede mål for læringsudbytte for markedsføringsøkonomuddannelsen som er fastlagt i bilag 1 til uddannelsesbekendtgørelsen fra 2009, sammenholdt med gradstypebeskrivelsen for erhvervsakademigraden i den danske kvalifikationsramme for videregående uddannelse. Ekspertpanelet vurderer at der er en tilfredsstillende sammenhæng mellem de overordnede mål for læringsudbytte og læringsmålene for udbuddets elementer. Ekspertpanelet vurderer dette på baggrund af de overordnede mål for læringsudbytte og målene for de obligatoriske og valgfrie uddannelseselementer som er beskrevet i studieordningen. Alle udbud af uddannelsen består af fire obligatoriske kerneområder, to valgfrie uddannelseselementer, obligatorisk praktik og et afsluttende eksamensprojekt. Udbuddenes studieordning er opdelt i en fælles del der gælder for alle udbud af uddannelsen, og en institutionsspecifik del der gælder for det enkelte udbud. Den fælles del af studieordningen beskriver dels læringsmål, indhold og vægtning (udtrykt i ECTSpoint) for de fire kerneområder og for praktik og dels formål, indhold og vægtning for det afsluttende eksamensprojekt, mens den institutionsspecifikke del beskriver læringsmål, indhold og vægtning (udtrykt i ECTS-point) for de valgfrie uddannelseselementer som udbuddet udbyder. Dokumentation: Institutionens redegørelse for kriterium 6, uddannelsesbekendtgørelsens bilag 1 og følgende bilag: Bilag 2: Studieordningen\n20 Kriterium 7: Indhold og tilrettelæggelse Indhold og tilrettelæggelse af uddannelsesudbuddets elementer samt anvendte undervisnings- og arbejdsformer er passende for, at de studerende kan realisere de fastsatte læringsmål. Uddybning Udbuddet skal redegøre for og dokumentere, 1) at det faglige indhold af udbuddets elementer har passende bredde, dybde og relevans set i forhold til læringsmålene, 2) at de valgte undervisnings- og arbejdsformer er hensigtsmæssige for, at læringsmålene kan realiseres, 3) at elementernes samspil understøtter realiseringen af uddannelsens mål for læringsudbytte. Vurdering: Kriteriet er opfyldt. Begrundelse for vurderingen: Markedsføringsøkonomuddannelsen fik ny bekendtgørelse i august 2009 som præciserede de overordnede mål for læringsudbytte for uddannelsen og medførte nogle ændringer af dens indhold og struktur, fx er der indført obligatorisk praktik på 4. semester. På tidspunktet for udarbejdelse af den skriftlige dokumentation til akkrediteringen var udbuddet i gang med at gennemføre 2. semester. Ekspertpanelet vurderer at det faglige indhold af udbuddets elementer har en passende bredde, dybde og relevans i forhold til de læringsmål der er beskrevet for de enkelte elementer. Institutionen redegør i tilfredsstillende grad for det faglige indhold og viser herunder hvordan elementernes metodefaglige indhold understøtter udviklingen af de studerendes kompetencer. Ekspertpanelet vurderer at undervisnings- og arbejdsformerne er hensigtsmæssige i forhold til fagenes indhold. På udbuddet anvendes en kombination af holdundervisning, øvelser, cases og projekter. I tilrettelæggelsen af undervisningen tager underviserne højde for hvilke studerende undervisningen er rettet imod. Både ledelsen og underviserne redegjorde for at det stigende antal af internationale studerende fra både Asien og Østeuropa har betydet at undervisnings- og arbejdsformerne på udbuddet tilpasses disse gruppers læringsstil og arbejdsmåder. Ekspertpanelet vurderer at der er en god progression i uddannelsen som understøtter de studerendes realisering af mål for læringsudbytte. Uddannelsen er opbygget så hvert semester udgør et afsluttet forløb, og prøverne på det enkelte semester skal bestås før den studerende kan gå til eksamen i det efterfølgende semester. Denne binding er fastlagt i studieordningen og skal sikre at de studerende har de nødvendige forudsætninger for at fortsætte på uddannelsen. Dokumentation: Institutionens redegørelse for kriterium 7, interview med ledelse og undervisere under institutionsbesøg, supplerende dokumentation og følgende bilag: Bilag 2: Studieordningen Bilag 26: Litteraturlister, danske og engelske hold Bilag 27: Semesterplan for markedsføring 20\n21 Bilag 28: Semesterplan for økonomisk styring Bilag 29: Semesterplan for erhvervsret Bilag 30: Semesterplan for KOL Bilag 31: Beskrivelse af metodeforløb. 21\n22 Kriterium 8: Undervisere Undervisernes kvalifikationer og kompetencer er samlet set tilstrækkelige i forhold til uddannelsesudbuddets niveau og mål for læringsudbytte, og undervisergruppen er ajourført med den nyeste viden om centrale tendenser i erhverv eller professioner samt relevant forskning. Uddybning Udbuddet skal redegøre for og dokumentere, 1) at undervisergruppen samlet set lever op til de krav til teoretiske, faglige, pædagogiske og erhvervs- eller professionsmæssige kvalifikationer og kompetencer, der følger af reglerne for uddannelsen, 2) at undervisergruppen gennem løbende kompetenceudvikling og andre aktiviteter er ajourført med den nyeste viden om centrale tendenser i erhverv eller professioner samt relevant forskning. Vurdering: Kriteriet er opfyldt. Begrundelse for vurderingen: Ekspertpanelet vurderer at undervisergruppen samlet set opfylder de krav til teoretiske, faglige, pædagogiske og erhvervs- eller professionsmæssige kvalifikationer og kompetencer som følger af reglerne for uddannelsen. Udbuddets samlede pædagogiske kvalifikationsniveau er tilstrækkeligt, idet størstedelen af underviserne har gennemført pædagogikum. Af interviewet med underviserne under institutionsbesøget fremgik det desuden at nye undervisere får hjælp til at tilrettelægge deres undervisning og pædagogiske udvikling af udbuddets pædagogiske koordinator som også selv underviser på udbuddet. Ekspertpanelet vurderer at undervisernes faglige og teoretiske baggrunde samlet set dækker de fagområder der indgår i uddannelsen, og dermed er tilstrækkelige i forhold til udbuddets mål for læringsudbytte. 18 ud af 22 undervisere har en relevant kandidat- eller mastergrad som fx cand.merc., cand.mag. og cand.oecon. Ekspertpanelet vurderer at allokeringen af undervisere med erhvervskompetence på udbuddets centrale fag er hensigtsmæssig. Undervisningen i eksempelvis marketing, kommunikation, organisation og erhvervsret varetages af undervisere der har erfaring med disse arbejdsområder. Ekspertpanelet vurderer at udbuddets undervisere gennem løbende kompetenceudvikling og andre aktiviteter holder sig ajour med den nyeste viden om centrale tendenser i erhvervet samt relevant forskning. Udbuddet er engageret i forskellige videnbaserede netværk hvor der bl.a. gennemføres lærerudveksling og kompetenceudvikling. Udbuddets undervisere deltager også i den årlige konference for undervisere og ledere på uddannelsen til markedsføringsøkonom. Ifølge interviewet med underviserne under institutionsbesøget afsættes der årligt 100 timer til faglig og pædagogisk udvikling pr. underviser, og ekspertpanelet vurderer det som positivt at både underviserne og ledelsen gav udtryk for at ledelsen generelt opfordrer underviserne til at deltage i faglige kurser og netværksarrangementer som led i deres kompetenceudvikling og faglige ajourføring. Som eksempel nævnte en underviser at han skulle deltage i et fagligt arrangement om salg, og undervisernes deltagelse i faglige kurser foregår jævnt i løbet af hele undervisningsåret. 22\n23 Dokumentation: Institutionens redegørelse for kriterium 3, 4, 5 og 8 og interview med ledelse og undervisere under institutionsbesøg. 23\n24 Kriterium 9: Praktik Praktikken tilrettelægges og gennemføres, så den studerendes læring styrkes i et samspil mellem teori og praksis. Uddybning Udbuddet skal redegøre for og dokumentere, 1) at praktikken tilrettelægges og gennemføres hensigtsmæssigt, 2) at praktikken er en integreret del af det samlede udbud, så den studerendes videntilegnelse, erfaringsdannelse og læring på henholdsvis udbudssted og praktiksted er gensidigt supplerende. Desuden gælder følgende, jf. BEK nr. 568 af 26/05/2010, 1: Udbud af erhvervsakademiuddannelser, der ved udbuddets indstilling til akkreditering ikke har gennemført mindst et fuldt uddannelsesforløb med obligatorisk praktik, skal alternativt redegøre for og dokumentere, at udbuddet har udarbejdet konkrete og realistiske planer for en hensigtsmæssig implementering af obligatorisk praktik med udgangspunkt i, at denne skal tilrettelægges og gennemføres, så den studerendes læring styrkes i et samspil mellem teori og praksis. Vurdering: Kriteriet er opfyldt. Begrundelse for vurderingen: Praktik blev først en obligatorisk del af markedsføringsuddannelsen for studerende der startede på uddannelsen i efteråret 2009, dvs. at den første obligatoriske praktik på udbuddet i Kolding vil finde sted på 4. semester i Praktik har dog været en mulighed på udbuddet igennem flere år, og flere studerende benytter sig af muligheden. Vurderingen af dette kriterium vil tage udgangspunkt i udbuddets beskrivelse af den hidtidige frivillige praktikordning, idet udbuddet vil videreføre denne som den obligatoriske praktikordning. På denne baggrund vil panelet vurdere om udbuddet har sandsynliggjort at det vil leve op til kriteriet. Ekspertpanelet vurderer at praktikkens omfang og placering i studieforløbet er hensigtsmæssig og understøtter at den studerende kan nå de læringsmål der er fastsat for praktikken. Praktikken udgør 15 af uddannelsens 120 ECTS-point og er placeret i første halvdel af 4. semester. Ekspertpanelet vurderer at praktikken i et tilstrækkeligt omfang er en integreret del af det samlede udbud så den studerendes læring styrkes i et samspil mellem teori og praksis. Den studerendes praktikforberedelse består bl.a. i at følge den teoretiske undervisning og i at den studerende opsøger mulige praktikvirksomheder og søger vejledning ved studievejlederne og praktikkoordinatoren. Når den studerende har fundet et praktiksted, tildeles vedkommende en faglig vejleder fra uddannelsen og en supervisor i virksomheden. Den studerende og praktikkoordinatoren fastlægger i fællesskab mål for den studerendes læringsudbytte af praktikperioden som efterfølgende er retningsgivende for virksomhedens tilrettelæggelse af den studerendes arbejde. Udbuddet planlægger at styrke de studerendes læring ved at tage kontakt til den studerende under praktikforløbet, bl.a. med det formål at sikre at virksomheden og den studerende overholder den indgåede aftale som også rummer overvejelser om de studerendes læringsmål. Målet er at holde kontakten og tilbyde passende støtte, råd og assistance til den studerende og virksom- 24\n25 heden i løbet af praktikken. Ekspertpanelet bemærker dog at denne praksis ifølge interviewet med de studerende under institutionsbesøget endnu ikke er fuldt implementeret. Ifølge de studerende har det hidtil hovedsageligt været dem der forventedes at tage kontakt med udbuddets praktikkoordinator og den faglige vejleder. Ved kontakt kunne svartiden desuden være lang. Ekspertpanelet vurderer at det bl.a. skyldes at udbuddet først for nylig har fastlagt procedurer for den obligatoriske praktik, og derfor er der stadig visse indkøringsvanskeligheder. Ekspertpanelet vurderer dog at de nye procedurer vil blive fuldt ud implementeret i nærmeste fremtid og inden den obligatoriske praktik skal gennemføres, hvorfor det ikke trækker ned i vurderingen. Der er ingen undervisning efter praktikforløbet, men det afsluttende eksamensprojekt på 15 ECTS-point udarbejdes hyppigst på baggrund af den studerendes praktikerfaringer. Den studerende anvender desuden sine praktikerfaringer i den skriftlige rapport der skrives i slutningen af praktikperioden. Praktikperioden afsluttes med en evalueringssamtale der tager udgangspunkt i denne rapport. Her evaluerer den studerende og praktikkoordinatoren i fællesskab den studerendes læringsudbytte af praktikken i forhold til de opstillede mål. Dokumentation: Institutionens redegørelse for kriterium 9 og 10, interview med studerende under institutionsbesøg og følgende bilag: Bilag 2: Studieordningen Bilag 4: Praktikpladsoversigt Bilag 6: Procedure for praktikpladsfordeling. 25\n26 Kriterium 10: Kvalitetssikring af praktik Praktikken kvalitetssikres løbende. Uddybning Udbuddet skal redegøre for og dokumentere, at det løbende sikres, at praktikken fungerer tilfredsstillende, fx gennem krav til praktiksted, dialog mellem institution og udbud på den ene side og praktiksted på den anden om deres opgave som praktiksted og gennem evaluering af praktik. Desuden gælder følgende, jf. BEK nr. 568 af 26/05/2010, 1: Udbud af erhvervsakademiuddannelser, der ved udbuddets indstilling til akkreditering ikke har gennemført mindst et fuldt uddannelsesforløb med obligatorisk praktik, skal alternativt redegøre for og dokumentere, at udbuddet har udarbejdet konkrete og realistiske planer for, hvordan det løbende vil blive sikret, at praktikken fungerer tilfredsstillende, fx gennem krav til praktikstedet, dialog mellem institution og udbud på den ene side og praktiksted på den anden om deres opgave som praktiksted og gennem evaluering af praktik. Vurdering: Kriteriet er opfyldt. Begrundelse for vurderingen: Som omtalt under kriterium 9 bliver den første obligatoriske praktik gennemført i Ekspertpanelets vurdering af dette kriterium vil derfor tage udgangspunkt i udbuddets planer for kvalitetssikring af praktikken, og panelet vil vurdere om udbuddet har sandsynliggjort at udbuddet opfylder kriteriet. Ekspertpanelet vurderer at udbuddet stiller tilstrækkelige og hensigtsmæssige krav til praktikstederne med henblik på at sikre tilfredsstillende praktikforløb. De studerende har i samarbejde med deres praktikkoordinator, faglige vejleder og praktikvirksomhed udarbejdet en praktikaftale. I et tillæg til praktikaftalen er det beskrevet hvilke retningslinjer den studerende, praktikvirksomheden og udbuddet skal overholde i forbindelse med praktikkens gennemførelse, og det fremgår bl.a. at den studerende skal udarbejde en handlingsplan for praktikforløbet sammen med vejlederen fra praktikvirksomheden. Den studerendes faglige vejleder godkender at den studerendes arbejdsopgaver understøtter at læringsmålene for praktikken kan nås. Ekspertpanelet vurderer at udbuddet løbende sikrer at praktikstederne opfylder de krav der stilles. Udbuddet har pr. 1. september 2009 ansat en praktikkoordinator på fuld tid, hvilket fremover vil styrke arbejdet med kvalitetssikring af praktikken. Det er praktikkoordinatoren der er ansvarlig for praktikforløbenes gennemførelse og organisering og kvalitetssikringen af dem. Jf. udbuddets procedure for praktikpladsfordeling er udbuddet i kontakt med de studerende i løbet af praktikken. Efter to uger kontaktes den studerende enten telefonisk eller ved besøg, og ved den lejlighed drøfter den faglige vejleder og den studerende praktikkens indhold. Ekspertpanelet vurderer at kontakten mellem udbud og praktiksted sikrer at der er klarhed om varetagelsen af opgaver i forbindelse med praktikken. Dette finder primært sted gennem praktikaftalen der underskrives af den studerende og praktikstedet, og hvor arbejdsopgaverne også er beskrevet. 26\n27 Ekspertpanelet vurderer at evalueringen af praktikken sker løbende og med inddragelse af alle relevante parter. Som afslutning på et praktikforløb udfylder praktikstedet og den studerende hver sit elektroniske evalueringsskema, og praktikkoordinatoren eller de internationale koordinatorer holder desuden individuelle opfølgningssamtaler om praktikken med alle de studerende der i evalueringsskemaet har angivet at de ønsker det. Som opfølgning evaluerer praktikkoordinatoren sammen med de internationale koordinatorer og uddannelseslederen hvordan semesterets praktikforløb er blevet afviklet. De studerendes, virksomhedernes og praktikvejledernes indtryk er væsentlige input i denne evaluering. Praktikkoordinatoren sletter eksempelvis praktiksteder fra erhvervsakademiets virksomhedskartotek hvis de studerendes praktikforløb ikke har levet op til udbuddets krav. Dokumentation: Institutionens redegørelse for kriterium 10, interview med ledelse, praktikansvarlig og studerende under institutionsbesøg og følgende bilag: Bilag 6: Procedure for praktikpladsfordeling Bilag 33: Uddannelsesaftale mellem virksomhed og studerende på IBA Bilag 34: Retningslinjer for god opførsel i virksomheden Bilag 35: Studerendes 2. feedbackskema. 27\n28 Kriterium 11: Faciliteter og ressourcer De fysiske faciliteter og materielle ressourcer er tilstrækkelige i forhold til mål for læringsudbytte. Uddybning Udbuddet skal redegøre for og dokumentere, at de fysiske faciliteter og materielle ressourcer, der er til rådighed for udbuddets studerende og undervisere på udbudsstedet, er tilstrækkelige til, at det er muligt at opnå det forventede læringsudbytte. De fysiske faciliteter og materielle ressourcer er fx bibliotek, it-udstyr, lokaler, apparatur, materialer og redskaber. Vurdering: Kriteriet er opfyldt. Begrundelse for vurderingen: Ekspertpanelet vurderer at de faciliteter og ressourcer der er nødvendige for at udbyde uddannelsen til markedsføringsøkonom, er til stede på udbuddet, og at forholdet mellem antallet af studerende og de fysiske faciliteter og materielle ressourcer er passende. Institutionen redegør for at der på udbuddet findes velfungerende undervisningslokaler, auditorium, gruppefaciliteter, computerarbejdspladser, trådløs opkobling til bærbare pc er, bibliotek og et socialt studiemiljø i form af fredagsbar og kantine. Ekspertpanelet vurderer det positivt at udbuddets bibliotek er opdateret og godt bemandet, ligesom omfanget af it-faciliteter og it-service-afdelingens ydelser vurderes positivt. Det fremgik af interviewet med ledelsen at der generelt opleves pladsmangel, men der er planer om inden for de kommende år at flytte udbuddet til lokaler med mere plads og bedre mulighed for fleksibel indretning af læringsrummene. Det fremgik af interviewet med de studerende at de er tilfredse med udbudsstedets faciliteter og ressourcer. Antallet af grupperum, biblioteket og det hjælpsomme personale, døgnadgangen til bygningen og den gode assistance i forbindelse med it-problemer blev fremhævet som positivt. Under rundvisningen blev det bekræftet at de nødvendige faciliteter og ressourcer er til stede på udbudsstedet. Dokumentation: Institutionens redegørelse for kriterium 11, interview med ledelse og studerende under institutionsbesøg og rundvisning under institutionsbesøg. 28\n29 Kriterium 12: Internationalisering Uddannelsesudbuddet er tilrettelagt, så der er mulighed for at gennemføre en eller flere dele af uddannelsen i udlandet inden for den normerede studietid. Uddybning Udbuddet skal redegøre for og dokumentere, at det er muligt for de studerende at gennemføre en eller flere dele af uddannelsen i udlandet inden for den normerede studietid. Vurdering: Kriteriet er opfyldt. Begrundelse for vurderingen: Kriteriet om internationalisering er trådt i kraft pr. 1. august 2009 og er først udmøntet i EVA s skriftlige vejledning fra december Institutionerne har derfor kun haft kort tid til at arbejde for at opfylde kriteriet, og ekspertpanelet vil derfor ikke kun basere sin vurdering på udbuddets praksis, men også inddrage evt. planer udbuddet har for internationalisering. Ekspertpanelet vurderer at det er muligt for de studerende at gennemføre en eller flere dele af uddannelsen i udlandet inden for den normerede studietid. Institutionen redegør for at udbuddets studerende har mulighed for at gennemføre et ophold i udlandet på både 3. og 4. semester. Hvis udlandsopholdet ønskes gennemført på 4. semester, betyder det at praktikken gennemføres i udlandet. Ekspertpanelet vurderer også at udbuddet på hensigtsmæssig vis fremmer og understøtter at de studerende gennemfører en del af uddannelsen i udlandet. Udbuddet har indgået en række udvekslingsaftaler inden for hhv. Erasmus-samarbejdet og Magellan-netværket om udveksling til USA. Desuden har udbuddet mange aftaler med udenlandske virksomheder om praktikforløb i udlandet, og i 2010 har 24 studerende været i praktik i udlandet. I efteråret 2009 har to studerende gennemført studieophold i udlandet som led i deres uddannelse til markedsføringsøkonom. Erhvervsakademiet holder to informationsmøder i løbet af 1. semester, og de studerende der ønsker at gennemføre en del af deres uddannelse i udlandet, gennemgår efterfølgende en procedure hvor udbuddet vurderer om de er fagligt og sprogligt kvalificerede til at gennemføre et studieophold i udlandet. De studerende der ønsker at rejse ud, modtager altså en grundig vejledning fra både undervisernes og Erasmus-koordinatorens side inden opholdet. De studerende der ønsker at gennemføre praktikforløbet i udlandet, informeres løbende igennem 2. og 3. semester i forbindelse med arrangementer som Karrieredag med præsentation af praktik i udlandet og af udarbejdelse af ansøgninger, cv er osv. Der foregår også individuel vejledning. Ansvaret for internationaliseringsarbejdet er forankret hos følgende funktioner: tre internationale koordinatorer der varetager kontakten med samtlige samarbejdspartnere, en studiesekretær der håndterer alle administrative opgaver i forbindelse med Erasmus-ophold for både ind- og udgående studerende, og uddannelsesleder, undervisere og studievejledere der hjælper de studerende med at organisere udlandsopholdet så det passer til den enkelte. Ekspertpanelet vurderer det positivt at udbuddet i så høj grad arbejder struktureret med internationaliseringen på udbuddet, hvilket blev understøttet af interviewet med de studerende under besøget. De studerende der havde gennemført praktikken i udlandet, gav enstemmigt udtryk for 29\n30 at deres ophold var veltilrettelagte, lærerige og gennemgående gode oplevelser. Dokumentation: Institutionens redegørelse for kriterium 12, interview med studerende under institutionsbesøg og følgende bilag: Bilag 4: Praktikpladsoversigt Bilag 6: Procedure for praktikpladsfordeling Bilag 7: Procedure for Erasmus exchange Bilag 36: Erasmuspartnere Bilag 37: Partnerskabsaftaler Bilag 38: Internationaliseringssiderne fra IBA-hjemmesiden Bilag 39: Oversigt indgående og udgående Erasmusaftaler. 30\n31 Kriterium 13: Kvalitetssikring af internationaliseringen Det sikres løbende, at uddannelsesdele, der gennemføres i udlandet, i tilstrækkelig grad bidrager til opnåelsen af det samlede læringsudbytte. Uddybning Udbuddet skal redegøre for og dokumentere, 1) at udbuddet stiller relevante og tilstrækkelige kvalitetskrav til de uddannelsesdele, de studerende kan vælge at gennemføre i udlandet, 2) at udbuddet løbende sikrer sig, at kvalitetskravene opfyldes. Fx skal den danske uddannelsesinstitution forhåndsvurdere og godkende de udenlandske uddannelseselementer, som de studerende kan tage, 3) at der ved uddannelser, der er tilrettelagt som parallelforløb, er indgået aftale med en anerkendt udenlandsk uddannelsesinstitution om vilkårene for gennemførelsen af dele af uddannelsen på den udenlandske uddannelsesinstitution. Vurdering: Kriteriet er opfyldt. Begrundelse for vurderingen: Ekspertpanelet vurderer at der stilles relevante og tilstrækkelige krav for at sikre kvaliteten af de uddannelsesdele de studerende kan tage i udlandet, så de studerendes muligheder for at nå læringsmålene ikke forringes i sammenligning med en situation hvor hele uddannelsen gennemføres i Danmark. Det fremgår af redegørelsen at de uddannelsesdele de studerende kan gennemføre i udlandet, både i forhold til niveau og indhold skal svare til det faglige indhold på markedsføringsøkonomuddannelsens 3. semester i Kolding. Udbuddet betjener sig af faste procedurer for løbende at sikre sig at kravene til uddannelseselementerne bliver opfyldt. Nogle uddannelsesinstitutioner som udbuddet gennem flere år har samarbejdet med, har forhåndsgodkendte faglige forløb som de studerende følger. I de tilfælde hvor en studerende vælger en ny samarbejdspartner, forhåndsgodkender udbuddets undervisere og uddannelsesleder indholdet i de fag den studerende ønsker at følge. Efter endt studieforløb skal den studerende dokumentere det faglige indhold og beståede eksaminer vha. et såkaldt transcript of records fra den udenlandske institution som godkendes af udbuddet inden opholdet meriteres endeligt. Ekspertpanelet vurderer at udbuddet løbende sikrer sig at kravene opfyldes. Udbuddet kvalitetssikrer og evaluerer samarbejdsinstitutionerne gennem den løbende kontakt mellem studerende og udbud, ligesom udbuddets internationale koordinatorer jævnligt besøger de udenlandske samarbejdsinstitutioner. Af interviewet med ledelsen under institutionsbesøget fremgik det at der gennemføres opfølgningssamtaler med de studerende efter endt studieophold hvor studieopholdene evalueres. Evalueringen af Erasmus-forløbene indgår i udbuddets løbende vurdering af samarbejdsinstitutionernes egnethed. Ekspertpanelet vurderer at det på nuværende tidspunkt er tilfredsstillende at udbuddet evaluerer studieophold i udlandet gennem opfølgningssamtaler og løbende dialog mellem studerende og udbud. Det er desuden positivt at udbuddet har formaliseret screeningen af de studerende forud for studieophold, fordi antallet af studerende der ønsker at gennemføre 31\n32 studieophold i udlandet, er stigende. Men netop det at aktiviteten ifølge udbuddet er stigende, betyder også at ekspertpanelet vurderer at det på sigt er hensigtsmæssigt at etablere evalueringsprocedurer der både kvalitativt og kvantitativt svarer til aktivitetens omfang. Praktikophold i udlandet evalueres på samme måde som i Danmark, hvorfor der henvises til kriterium 10. Dokumentation: Institutionens redegørelse for kriterium 9, 10 og 13, interview med ledelse under institutionsbesøg og følgende bilag: Bilag 40: Aftale EBM. 32\n33 Kriterium 14: Systematisk og kontinuerligt kvalitetsarbejde Der arbejdes systematisk og løbende med at sikre og udvikle kvaliteten af udbuddets aktiviteter og resultater. Uddybning Udbuddet skal redegøre for og dokumentere, 1) at der systematisk gennemføres aktiviteter for at kvalitetssikre og -udvikle udbuddet, 2) at eksterne og interne interessenter inddrages, herunder at udbuddet regelmæssigt og systematisk sikrer sig de studerendes vurdering af udbuddet, 3) at udbuddet bruger den viden, der indhentes gennem evaluering, kvalitetssikring og - udvikling, til at forbedre og udvikle sine aktiviteter og resultater. Vurdering: Kriteriet er opfyldt. Begrundelse for vurderingen: Ekspertpanelet vurderer at udbuddets kvalitetsarbejde er dækkende og omfatter forhold som er centrale for udbuddets kvalitet. Kvalitetsarbejdet omfatter mål for læringsudbytte, tilrettelæggelse og indhold, undervisningsformer, studentertilfredshed, pensum og faciliteter og ressourcer. Ekspertpanelet vurderer at udbuddets kvalitetsarbejde foregår systematisk, med hensigtsmæssige intervaller og bidrager til en løbende sikring og udvikling af udbuddets kvalitet. Aktiviteterne gennemføres på fastlagte tidspunkter i løbet af skoleåret, og uddannelseslederen er ansvarlig for at revidere den institutionsspecifikke del af studieordningen i marts. Dette gøres på baggrund af en årlig gennemgang af indsamlede data fra kvalitetsarbejdet der iværksættes i september eller oktober. Ekspertpanelet vurderer at relevante interne og eksterne interessenter inddrages i kvalitetsarbejdet på hensigtsmæssig vis. De studerende deltager i kvalitetsarbejdet gennem en årlig elektronisk tilfredshedsundersøgelse der afdækker forhold af betydning for studiemiljøet. Desuden evaluerer de studerende undervisningen og undervisningsmetoderne skriftligt ved semestrenes afslutning. Ansvaret for disse evalueringer er pålagt underviserne som afrapporterer resultaterne af deres individuelle evalueringer til uddannelseslederen. Interviewet med underviserne under institutionsbesøget klarlagde at pensum og undervisningsmetoder også evalueres af dele af undervisergruppen i samspil med uddannelseslederen. Eksterne interessenter inddrages i udbuddets kvalitetsarbejde gennem de årlige møder i uddannelsesudvalget, academic board og examination board hvor arbejdsgiver- og arbejdstagerrepræsentanter og repræsentanter for andre uddannelsesinstitutioner deltager og diskuterer studiets indhold og niveau i forhold til erhvervslivets behov med uddannelsesledelsen. Desuden inddrages praktikvirksomhedernes evaluering af praktikforløbet i den fortsatte udvikling af udbuddet (jf. kriterium 10). Endelig vurderer ekspertpanelet at udbuddet anvender den viden kvalitetsarbejdet giver, til forbedring og udvikling af udbuddet. Udbuddet har fx oprettet mentorordning i samtlige hold på baggrund af tilbagemeldinger fra de studerende om at informationen fra institutionen var utilfredsstillende. Det fremgik af interviewet med de studerende at de ikke har kendskab til at der følges op på de undervisningsevalueringer og øvrige tilfredshedsundersøgelser som de deltager i. Ekspertpanelet fremhæver dog dette som en mindre svaghed, da udbuddets ledelse og undervi- 33\n34 sere p.t. er ved at øge graden af tilbagemelding. Ekspertpanelet vurderer derfor at de studerende i fremtiden får et øget kendskab til udbuddets opfølgninger. Dokumentation: Institutionens redegørelse for kriterium 16, interview med undervisere og studerende under institutionsbesøg og følgende bilag: Bilag 16 IBA's kvalitetsplan\n35 Kriterium 15: Gennemførelse Frafald minimeres, og de studerende gennemfører i tilfredsstillende omfang. Uddybning Udbuddet skal redegøre for og dokumentere, 1) at der er iværksat indsatser for at øge antallet af studerende, som gennemfører, fx registrering af nøgletal, studie- og erhvervsvejledning samt viden om årsager til frafald, 2) at der opnås tilfredsstillende resultater med hensyn til de studerendes gennemførelsesfrekvens set i forhold til andre udbud inden for samme eller beslægtede uddannelsesområder. Vurdering: Kriteriet er opfyldt. Begrundelse for vurderingen: Samlet set Frafaldstallet for udbuddet er over den vejledende maksimumgrænse, hvilket er et negativt udgangspunkt for ekspertpanelets vurdering af kriteriet. Ekspertpanelet vurderer dog at udbuddet har god viden om årsagerne til frafald og på den baggrund har iværksat aktiviteter som kan være med til at nedbringe frafaldet. Kriteriet er derfor samlet set opfyldt. Uddybning Ekspertpanelet konstaterer at 42 % af udbuddets studerende som er startet på årgang 2007, har afbrudt uddannelsen. Frafaldstallet for udbuddets er dermed over den vejledende maksimumgrænse på 41 % som er fastsat i forbindelse med denne akkrediteringsvurdering, og er derfor ikke tilfredsstillende. Den vejledende maksimumgrænse er fastsat i fællesskab af alle de ekspertpaneler som er med til at vurdere et udbud af markedsføringsøkonomuddannelsen, og EVA og gælder for alle udbud af uddannelsen. Institutionen har haft mulighed for at indsende supplerende redegørelse og bilag som belyser og begrunder særlige forhold som institutionen mener har indflydelse på frafaldstallet, og som derfor skal tages med i betragtning ved ekspertpanelets vurdering af om udbuddet opfylder kriteriet. Institutionen har i den forbindelse redegjort for at det store frafald på årgang 2007 skyldes forhold der er helt særlige for dette år, nemlig at optaget af kinesiske studerende steg markant. De kinesiske studerendes faglige, sproglige og kulturelle forudsætninger levede ikke op til udbuddets forventninger og fastlagte niveau på trods af at alle de optagne havde gennemført et forberedelseskursus. På den baggrund har udbuddet revideret sin praksis i forhold til optag af kinesiske studerende. Nu skal kinesiske studerende bestå både en internationalt anerkendt sprogtest og en yderligere optagelsesprøve, ligesom de screenes individuelt af udbuddets repræsentanter i Beijing. Den individuelle screening har resulteret i at ansøgere er blevet vurderet uegnede til at studere i Danmark. Frafaldet for de danske studerende på årgang 2007 er forårsaget af at en gruppe studerende fortrød deres studievalg og en anden gruppe ikke var tilstrækkeligt studieaktive. På den baggrund vurderer ekspertpanelet at institutionen har redegjort for at de studerende gennemfører studiet i tilfredsstillende omfang. Ekspertpanelet vurderer at udbuddets indsatser for at øge antallet af studerende der gennemfører uddannelsen, er relevante og tilstrækkelige i forhold til frafaldets omfang og årsager. Udbuddet har indført en række vejledningsaktiviteter der har til formål at sikre at den studerende ved 35\n36 hvad det vil sige at læse til markedsføringsøkonom, og har den fornødne interesse for uddannelsen. Udbuddet har desuden etableret en mentorordning for hvert hold. Mentoren eller holdlæreren holder mentormøder med holdene hvor der kan stilles spørgsmål. Mentoren holder fire årlige møder med studievejlederne og uddannelseslederen hvor problemer og udfordringer drøftes. Desuden har udbuddet indført fraværsregistrering for på den måde at holde øje med hvilke studerende der potentielt kan være i risikozonen for at falde fra, og hurtigst muligt forsøge at fastholde dem. Dokumentation: Institutionens redegørelse for kriterium 15, institutionens nøgletal for kriterium 15 og følgende bilag: Bilag 16: IBA s kvalitetsplan Bilag 41: Opstartsaktiviteter Bilag 42: Karakterfordeling (samme som appendiks 2). 36\n37 Kriterium 16: Vurdering af læringsudbytte Prøver og eksamensformer sikrer en tilstrækkelig samlet belysning af, hvorvidt en studerende har realiseret mål for læringsudbytte. Uddybning Udbuddet skal redegøre for og dokumentere, 1) at de valgte prøver og eksaminer er velegnede til at belyse, om en studerende opnår de læringsmål, der skal vurderes ved prøven/eksamenen, 2) at de valgte prøver og eksaminer samlet set giver et tilstrækkeligt dækkende billede af, om en studerende har opnået viden, færdigheder og kompetencer, der svarer til mål for læringsudbytte. Vurdering: Kriteriet er opfyldt. Begrundelse for vurderingen: Ekspertpanelet vurderer at de prøver og eksaminer der holdes på udbuddet, generelt er velegnede til at belyse om en studerende når de forventede læringsmål. Studieordningen fastlægger at 1. semester afsluttes med en intern skriftlig flerfaglig prøve. 2. semester afsluttes med en ekstern mundtlig tværfaglig projekteksamen og en intern skriftlig eller mundtlig prøve i et valgfag. 3. semester afsluttes med fire prøver: en ekstern mundtlig prøve i international markedsføring og salg, en ekstern skriftlig prøve i økonomi, en intern mundtlig prøve baseret på et projekt og en intern mundtlig og/eller skriftlig prøve i valgfag. Praktikforløbet på 4. semester afsluttes med en intern skriftlig og/eller mundtlig prøve, og studiet afrundes med det afsluttende eksamensprojekt med både skriftlig og mundtlig prøve. Der er defineret læringsmål for fagene for hvert semester og for praktikken, og prøverne ligger inden for disse læringsmål. Ekspertpanelet vurderer derfor at prøver og eksaminer samlet set giver et tilstrækkeligt dækkende billede af om en studerende har opnået viden, færdigheder og kompetencer der svarer til mål for læringsudbytte. Ekspertpanelet bemærker at der ikke er defineret eksplicitte mål for det afsluttende eksamensprojekt. I studieordningen beskrives blot at formålet med det afsluttende eksamensprojekt er at den studerende skal dokumentere evne til på et metodisk grundlag at bearbejde en kompleks og praksisnær problemstilling i relation til en konkret opgave inden for forvaltningsområdet. Dette betyder dels at det kan være vanskeligt for den studerende at blive helt klar over hvad der forventes, og dels at karaktergivning efter 7-trins-skalaen er vanskeliggjort fordi der ikke nødvendigvis er klar og fælles viden om hvad der forventes af et eksamensprojekt som opfylder målene. Dette betyder også at der principielt vil kunne være forskel på hvad der forventes af en studerende på de forskellige udbud af uddannelsen. Trods dette vurderer ekspertpanelet dog at det afsluttende eksamensprojekt er et godt studieelement som i praksis er velegnet til at opøve og afprøve de kompetencer den studerende har opnået ved uddannelsens afslutning, og at kriteriet derfor samlet set er opfyldt. Dokumentation: Institutionens redegørelse for kriterium 6 og 16 og følgende bilag: Bilag 2: Studieordningen\n38 Kriterium 17: Opnåelse af læringsudbytte Uddannelsesudbuddets dimittender realiserer mål for læringsudbytte i tilfredsstillende grad. Uddybning Udbuddet skal redegøre for og dokumentere, at udbuddets dimittender opnår tilstrækkeligt gode karakterresultater, set i forhold til resultaterne for det uddannelsesområde, der akkrediteres, eller i forhold til resultaterne for beslægtede uddannelsesområder. Vurdering: Kriteriet er opfyldt. Begrundelse for vurderingen: Ekspertpanelet konstaterer at 19 % af karaktererne som fremgår af eksamensbeviserne for udbuddets dimittender, er på karakterskalaens niveau 2 eller lavere. Nøgletallet for udbuddet er dermed ikke over den vejledende maksimumgrænse på 31 % som er fastsat i forbindelse med denne akkrediteringsvurdering, og er derfor tilfredsstillende. Den vejledende maksimumgrænse er fastsat i fællesskab af alle de ekspertpaneler som er med til at vurdere et udbud af markedsføringsøkonomuddannelsen, og EVA og gælder for alle udbud af uddannelsen. Nøgletallet er beregnet ud fra karaktererne for de eksaminer som har været fælles for udbuddets dimittender fra de sidste to semestre, dvs. fire eksterne prøver og en intern prøve. Dokumentation: Institutionens redegørelse for kriterium 17, nøgletal for kriterium 17 og følgende bilag: Bilag 42: Karakterfordeling (samme som appendiks 2). 38


PGA OF DENMARK OG GOLF PLAISIR FORLÆNGER SAMARBEJDET | Golf Avisen (2018)\nDato: 28 februar, 2018\nPGA of Denmark har indgået en ny treårig samarbejdsaftale med Golf Plaisir, som er officiel rejsepartner for PGA.\nGolfrejser er en stadigt større og vigtigere del af de danske PGA-proers arbejde, og det er afgørende vigtigt, at have en rejseoperatør, der sikrer, at alting omkring den praktiske afvikling fungerer perfekt.\nGolf Plaisir er et af landets førende golfrejsebureauer, og en del af Skandinaviens største golfrejseoperatørkoncern. Ligesom PGA of Denmark ser en stor fordel i at samarbejde med et selskab som Golf Plaisir, ser Golf Plaisir også store fordele i det fortsatte samarbejde.\n“Vi er meget stolte over at være PGA´s officielle rejsesamarbejdspartner. Vi glæder os over, at vi nu kan fortsætte den positive udvikling vi har haft med at arrangere golfskoler sammen med Danmarks dygtige PGA-proer. Golf Plaisir har et meget bredt udvalg af rejsemål, og det giver de danske PGA proer et bredt udvalg af muligheder at tilbyde deres kunder,” Mikael Erdtman fra Golf Plaisir. I Danmark er Kenneth Bloch-Egendal ansvarlig for Golf Plaisirs samarbejde med danske golfproer og golfklubber.\n”Vi er meget glade for den nye aftale, som giver vores medlemmer optimale muligheder for at skabe de bedste rammer omkring deres rejser, om det er matchture eller golfskoler,” udtaler Marcus Brown, Formand for PGA of Denmark.\nFoto: Fra venstre ses Mikael Erdtman fra Golf Plaisir og Marcus Brown fra PGA of Denmark.


Sådan foretages fejlfinding af en Viking ovn, der kun opholder sig på høj / Shareoflancaster.com\nStaude solsikke frø\nFem typer af belysning\nHvad er den laveste temperatur som Hibiscus Rosa-Sinensis kan tåle?\nHjemme elektronik projekter\nHvordan gør jeg særskilt Glycerin fra biobrændstoffer?\nCub Cadet 7305 specifikationer\nHvordan til at hænge Drywall blok vægge\nSådan foretages fejlfinding af en Viking ovn, der kun opholder sig på høj\nViking ovne fås som enkeltstående væg enheder, i en dobbelt eller enkelt indstilling, såvel som en del af et udvalg. Ovnen kan være elektrisk eller gas. Uanset hvilken model du har i dit hjem, kan der opstå et problem med temperaturen i ovnen. Når dette sker, kan du forsøge at løse problemet på egen hånd.\nSom du kan bruge din Viking ovn, bør du kunne angive det høje og få det blive der med noget problem. Dog kan der opstå et problem, hvor ovnen synes at blive hængende på high. Under normale omstændigheder er der kun to tilfælde, hvor en Viking ovnen vil forblive høje. Ene er under en selvrensende cyklus og den anden er en eventuel fejl. Fejl kan betyde, at en del har brug for udskiftning eller bare at ovnen behov kalibrering.\nUnder den selvrensende cyklus bliver temperaturen inde i ovnen ekstremt høje. I virkeligheden, når cyklussen er overstået, forbliver døren låst, indtil ovnen køler til et sikkert temperatur. Hvis den selvrensende cyklus kører, er det helt normalt for ovnen at bo på high.\nHvis du forsøger at bruge ovnen på lav men temperaturen er faktisk højt, så måske du skal kalibrere ovntemperatur. Ovn kalibrering er en måde at sænke eller hæve temperaturindstilling. Du kan få adgang til termostaten for kalibrering ved at trække off temperaturen kontrolknappen og tørre væk silikonegel. Bruge en flad skruetrækker til at skrue mod uret en fjerdedel turn. Dette falder temperaturen. Hvis ovnen er stadig ikke cool nok, kan du gøre en anden justering. Viking anbefaler, at du kun laver én en fjerdedel justering ad gangen.\nHvis du ikke kan få din Viking ovnen til lavere temperatur, kunne enheden har en defekt intern komponent. Dette element kan være termostaten eller en anden del. For at fastslå, hvilken del er dårlig, rådføre sig med en lokal apparat tekniker til at få en diagnostisk rapport på ovnen. Når du kender den nøjagtige del, der er dårlig, vil du vide, hvis du kan gå videre på egen hånd, eller hvis du skal betale for en reparation.\nSådan foretages fejlfinding af en varme ovn, der er is på den eksterne enhed\nSådan foretages fejlfinding af en KitchenAid ovn, der ikke antændes\nSådan foretages fejlfinding af Kenmore dobbelt ovne


Clues & quests | Holger Danske | Obsidian Portal\nClues & quests\nJeg vil kort prøve at kaste lys over vores foretagende. Vi er ved at undersøge, udforske og bekæmpe overnaturlige fænomener i verden. I første omgang drejer det sig om Danmark og vores nære relationer dertil.\nVi støder ofte sammen med tysketilhængere og de små sladrefugle siger da også at tyskerne har en finger med i spillet. Vi undersøger derfor også nærmere danmarks relationer til Tyskland og selvfølgelig de magtforhold der gør sig gældende på nuværende tidspunkt.\nh3. 1. Kastellet i København\nVi brød ind på den Tyske ambassade da vi fandt ud af at Dr. Samuelsen og Niederhoff. I kælderen fandt vi en underjordisk tunnel som førte ud til en gravsten ved kastellet. Frederik V. Plitz hed ham fyren fra gravsteen. Vi ved også at gangen er nyere end 1870érne.\nVed kastellet ligger en kaserne som vi gerne vil kigge nærmere på. Den har en magisk barrierer omkring sig. Selvebygning er bygget af Voubaunt (En person vi også skal kigge nærmere på), som også har bygget ligende bygningsværker i fx. Citadelle de lille i Barpume i nord Frankrig.\nVi har flere gange stødt på historier fra Barpume som fx. i clue 1. Ydermere ved vi at der er eller har været et hemmeligt bibliotek som kunne være interessant at kigge nærmere på.\nTyskerne har dog raseret byen op til flere gang så det er stadig tvivlsomt om der er mere tilbage. “De fanice mystra” er en magibog vi fandt uddrag fra da vi bekæmpede ligæderen fra Gråsteen.\n3. Vilhelm Lundstrøm\nHan kom på tale da Dr. Samuelsen havde ham som patient. Samuelsen mente at hans malerier var “onde” og kunne lokke uskyldige i fordærv. Vi rekvirerede et af hans malerier “Det andet bud” og har efter et par studier og mistede sanitypoint fundet ud af at det besidder særlige kræfter.\nLundstøm vil helt sikkert være et besøg værd hvis vi skulle have lyst til at kigge forbi Cagne sur mer ved Nice i Frankrig.\n4. Thule Geschelshaft\nDet er en Tysk Loge der har medlemmer fra toppen af det tyske samfund. De er fremtrædende og har radikale holdninger ift. raceproblematikken.\nLedende nazister (Gøring, Himler)\nFørende arkæologer (Jörgen Lanz-liebfeldt)\nFørende forskere indenfor den tyske oprindelse. Race osv.\n5. Blocks Bjerg\nDa vi blev introduceret som Holger Danskes forkæmpere så blev vi introduceret til den åndelige verden. Vi gik hver især igennem adskillige dages åndelig rejse. Vi vågnede op med wards på tungen, et par fysiske ekstraordinære evner og en indsigt i et muligt komme. Disse fremtidsvisioner er også en del af den gåde vi skal hitte ud af. Flere af os tog på en rejse gennem tyskland hvor vi så tegn på oprustning af hær og materiel.\nEn af de eneste landmærker vi kunne genkende fra drømmen er Bolckbjerg. Måske en deadend og måske har det noget på sig. Men ihvertfald en location der kan/skal undersøges.\nEfter vores åndelig rejse vågnede vi op med en medaljon syet fast til tungen. Det er en ward mod det “onde”, men hvad den gør og hvordan vi bruger den ved vi ikke. Det er derfor vi skal til London. Der har de mere know how og måske kan vi blive klogere på dette og måske lære kunsten selv.\n7. The Order of the New Templars\nSå vidt jeg husker finder vi en broderskabs ring i vores lille besøg på den tyske ambassade. Ringen er i onyx og guld. Normalt kan man ikke se igennem, men ved nærmere undersøgelser finder vi ud af at inskriptionen ONT er i bunden. Altså en broderskabs ring til denne orden.\nI Dr. Samuelsens forskning falder vi over navnet på Lanz V. Lehenfeldts. Han danner et selskab i ca. 1907 der hedder “Order of the new templars”. De bruger det bløde hagekors i deres logo.\nHolger Danske coolkroc coolkroc 2014-11-11T16:51:57Z 2014-11-18T20:26:45Z\nLast Update: November 18, 2014 20:26


Måden at blive millionær slot Ronin\nForside Billede og lyd sommer. Få besked når der er nye annoncer, der matcher din søgning. Opret AnnonceAgent. Alle annoncer Tintin og mig, instruktør Anders Østergaard, DVD, dokumentar, En enestående og bevægende film af danske Anders Østergaard om den evigtunge, retfærdighedssøgende spejderdreng Tintin og hans belgiske skaber Hergé. Tintin og mig er en selvbiografisk rejse gennem Hergés liv og geniale værk - fortalt med Hergés egen stemme i et interview nu offentliggjort for første gang nogensinde!\nEtapen køres Martin E. TV-reklamer omkring Svendborg stoppet Et stort anlagt tv-reklamefremstød om Svendborg som julehandelsby blev pr. sidste uge stoppet, inden de sidstnævnte otte tv-spot havde været vist. TV-reklamerne fortalte nemlig fejlagtigt, at der er gratis parkeringspladser i Svendborg, og dengang Fyns Amts Avis forelagde den oplysning for Henrik Nielsen, der er arbejdsformand for erhvervsudvalget, blev det besluttet at trække reklamerne. Mere tøffetid derhjemme inklusive børnene.\nAvisforside Billede og lyd gamle. Få instruks når der er nye annoncer, der matcher din søgning. Opret AnnonceAgent. Alle annoncer Antikrist vil få sin magt direkte fra Satan, så andrik kan etablere et falsk kongerige på jorden, et varsel om begyndelsen på Armageddon, Jordens undergang Thorn, en fornem amerikansk diplomat, og hans kone, Katherine, har netop været igennem en facetteret fødsel, og hun ved endnu ikke, at deres nyfødte barn er dødt. Fortvivlet over Se hele annoncen. Jumanji: Welcome to the Jungle 3D Blu-Ray , Blu-ray, action, Stand: Ny pr. ubrudt emballage Fire high school elever finder et gammelt konsol til computerspil, og snart er de i lejlighed med at spille et ganske særligt spil, som fører dem direkte ind i Jumanjis jungle.\nSøgeresultat for kassetter\nTeksten herunder er prioritet 1. Billede anbefalet Blandede VHS film, Originale film. Pæne og meget lidt afspillet. Disney tegnefilm, 7 stk. Pippi Langstrømpe og 30 stk. Andrik er Fredag d.\nVideo når vinder A While on The Nile slot


Sammenkæde en fil med en post i Business Contact Manager - Office Support\nSammenkæde en fil med en post i Business Contact Manager\nExcel 2013 Word 2013 Outlook 2013 PowerPoint 2013 Publisher 2013 Excel 2010 Word 2010 Outlook 2010 Publisher 2010 Office 2010 Flere... Mindre\nDu kan sammenkæde forskellige typer filer med dine Business Contact Manager til Outlook-poster for konti, forretningskontakter, kundeemner, salgsmuligheder eller forretningsprojekter, herunder Microsoft Excel, PowerPoint, Publisher, Word og billedfiler.\nKæder til disse filer vises derefter i kommunikationsoversigten for den relevante post i Business Contact Manager til Outlook.\nSammenkæde en fil til Business Contact Manager til Outlook-poster fra Excel, PowerPoint, Publisher eller Word\nSammenkæde en fil til en Business Contact Manager til Outlook-posten fra Outlook.\nSammenkæde en fil med en post i Business Contact Manager fra Excel, PowerPoint, Publisher eller Word\nI Excel, PowerPoint, Publisher eller Word skal du klikke på fanen Filer og derefter klikke på Business Contact Manager.\nTip!: Hvis Business Contact Manager ikke vises på listen, er det ikke installeret.\nVælg den type post, du vil sammenkæde filen med, på listen Mappe i dialogboksen Sammenkæd med Business Contact Manager-post.\nMarkér en eller flere poster, du vil sammenkæde.\nFilen er nu sammenkædet med posten og vises på listen over kommunikationsoversigtsemner for posten og i mappen Kommunikationsoversigt.\nFejlfinde sammenkædning af en fil fra Excel, PowerPoint, Publisher eller Word med en Business Contact Manager-post\nDu skal have en aktiv forbindelse til Business Contact Manager-database sammenkæde filer med Business Contact Manager-poster. Hvis du ikke har en aktiv forbindelse, vises der muligvis en meddelelse med ordlyden kan ikke oprette kæde til post.\nOutlook er ikke dit standardprogram til e-mail. Business Contact Manager til Outlook kan kun bruges sammen med Outlook.\nAngive Outlook som dit standardmailprogram\nKlik på fanen Filer i Outlook, og klik derefter på Indstillinger.\nMarkér afkrydsningsfeltet Gør Outlook til standardprogram til e-mail, kontaktpersoner og kalender under fanen Generelt.\nDu har to versioner af Outlook installeret.\nAngiv versionen af Outlook, der svarer til din version af Business Contact Manager som dit standardmailprogram\nKlik på fanen filer i den ønskede version af Outlook, og klik derefter på Indstillinger.\nMarkér afkrydsningsfeltet Gør Outlook til standardprogram for mail, kontakter og kalender under fanen Generelt.\nBemærk!: Hvis du har to versioner af Outlook installeret, knytter den version, du åbner, eventuelle kæder, du opretter til Business Contact Manager-objekter i den tilsvarende version af Business Contact Manager. For at undgå at oprette links til poster i den forkerte database ved en fejl, skal du sørge for konsekvent at bruge den samme version af Outlook.\nDu har ikke en profil, der er oprettet i Outlook\nDenne profil skal være den samme, som du bruger til Business Contact Manager til Outlook.\nTilføj en e-mail-konto, som du kan bruge i din profil ved at følge anvisningerne på skærmen.\nGuiden Start for Business Contact Manager til Outlook blev annulleret, før den blev fuldført\nFuldføre guiden Start for Business Contact Manager\nBenyt en af følgende fremgangsmåder for at køre guiden Start:\nÅbn Outlook, så kører guiden automatisk.\nHvis guiden blev afbrudt inden fuldførelse, skal du genstarte den.\nKlik på fanen Business Contact Manager, og klik på derefter på Aktivér.\nGuiden Start starter.\nBusiness Contact Manager til Outlook er deaktiveret\nGenaktivere Business Contact Manager til Outlook\nEn sjælden gang imellem kan de ske, at Business Contact Manager til Outlook-mapper, -indstillinger og -kommandoer mangler i navigationsruden, i Backstage-visningen og under fanerne på båndet. Hvis det sker, skal du genaktivere Business Contact Manager til Outlook.\nStart Outlook, og klik derefter på fanen Filer.\nKlik på Indstillinger i navigationsruden\nKlik på Tilføjelsesprogrammer i vinduet Indstillinger for Outlook.\nKlik om nødvendigt på COM-tilføjelsesprogrammer i feltet Administrer (nederst i vinduet).\nMarkér et af følgende afkrydsningsfelter i dialogboksen COM-tilføjelsesprogrammer:\nBusiness Contact Manager Loader til Outlook\nSammenkæde en fil med en post i Business Contact Manager fra Business Contact Manager til Outlook\nProjektstyring. (Kun forretningsprojekter)\nFinde oplysninger om arbejdsområderne, styre dine Business Contact Manager-arbejdsområder.\nKlik på den fane, som indeholder den post, der skal sammenkædes.\nDobbeltklik på posten for at åbne den.\nKlik på Mere under Tilføj oversigtsemne på båndet, og klik derefter på Filer.\nSkriv navnet på den fil, du vil sammenkæde med posten, eller søg efter filen, og klik derefter på Åbn.


Blog | Vivara Naturprodukter | Vivara Naturprodukter\nVi vil sige tak, fordi du fulgte os på bloggen 'Sommer hos Vivara' og for al den ros, vi modtog! Dagene er mærkbart kortere, og der bliver travlere omkring fodringsstederne. Det betyder, at vi i efteråret vil koncentrere os om at frigive nye spændende produkter, såsom nye kokosnødder med melorme og insekter, nye fedtpiller med melorme og nye frøblandinger, der indeholder kun økologisk dyrkede ingredienser. Du finder disse under kategorien 'Nye produkter' inden længe.\nVores helt egen lille "Vivara" sø\nI dag tog vi en afslappet tur i området i frokostpausen. Så vidunderligt at komme ud og få lidt frisk luft, og vi kan absolut ikke klage over naturen omkring kontoret. En eller to brombær blev der smagt på under turen, før vi endte med at besøge vores helt egen lille "Vivara" sø. Flere ænder dukkede op. Ved næste besøg vil vi naturligvis noget af vores foder til ænder og svaner med til dem: https://www.vivara.dk/strofoder-til-ander-og-svaner\nHvem er Vivara?\nOm du nu først lige er begyndt at fodre fugle eller allerede har en del erfaring: det er vigtigt for os, at du kender til vores måde at arbejde på. Vi ønsker at medvirke til, at havens vilde dyr tilbydes de optimale livsbetingelser. Derfor drejer det sig for os her ved Vivara dag ud og dag ind om at lægge os i selen for at udvikle, fremstille og forbedre vore kvalitetsprodukter til den dyrevenlige have og altan. Dette foregår efter vore egne retningslinjer og ofte i samarbejde med natur- og dyreværnsforeninger. På den måde kan vi sikre os, at vores produkter er til gavn og glæde for dyr såvel som for mennesker. Og det er vi faktisk lidt stolte af!\nNu har vi et nyt picnicområde i Vivara-haven til medarbejderne, er det ike blevet fint? Vi vil meget gerne høre, hvad du synes mangler her. Måske et fuglebad? Et fuglebad bør ikke mangle i en have, hvor du passer på dyrene. Vand er vigtigt for fugle, især om sommeren. Derudover er det meget sjovt, at se fuglene når de bader. Du finder alle vores fuglebade her.\nVi håber du nyder sommeren med dine sommergæster!\nDet er nogle dage siden at I har hørt fra os, så jeg synes lige at jeg vil fortælle hvad jeg bruger min tid på lige nu. Det store vinterkatalog på over 70 sider er næsten klar til print. Det kræver fokus og koncentration. Det er igen i år spækket med masser af spændende produkter, gamle velkendte og selvfølgelig også nye produkter. Hvilke nye produkter der er i kataloget, må I vente lidt endnu med at få at se.\nEn hverdag på kontoret er aldrig den samme. Så er der en annonce der skal laves, et nyt produkt der skal godkendes, opdatering af hjemmesiden og jeg kunne blive ved.\nEn ting er helt sikkert, vi keder os aldrig og vi knokler for at I skal have adgang til det bedste af det bedste, både når det angår produkter og tips og viden.\nNyder lige en pause ude i det gode vejr.\nSommer hilsner fra Karina\nNyt vinterkatalog og kongespil\nI dag arbejder vi på vores nye vinterkatalog, hvor du finder inspirerende nyheder og gamle klassikere, samt masser af tip til, hvilken redekasse du skal vælge, hvilken fuglemad der passer til hvilke fugle og meget mere. Hele 76 sider med inspiration og ideer lander hos dig i efteråret. Hvis du ikke allerede modtager vores katalog, kan du bestille det her.\nEfter al skrivningen var der brug for lidt frisk luft. I dag bytter vi frokostvandringen ud med til et spil med kongespil i vores dejlige Vivara-have. Nogle andre kollegaer har valgt at spille fodbold. Vi elsker haven på arbejdet.\nSolen skinner, og det er fredag. Dagen starter ikke ordentligt, før vi har fyldt foderautomaterne i haven. I dag tilbyder vi fuglene solsikkekerner. Ved at give solsikkekerner som stammer fra de mere energirige sorte solsikkefrø, er du sikker på at give dine havefugle maksimal energi. Solsikkekerner (uden skal) efterlader ingen rester, da skallen er fjernet. Din have /altan forbliver ren, mens du vil tiltrække mange fuglearter med dette foder.\nI går var vi ude på en dejlig gåtur i naturen omkring kontor bygningen. Det er hyggeligt at vandre ud i naturen og føle vidunderlige dufte, se skyerne passere over himmelen, at opdage planter og dyr. Når hverdage i stigende grad finder sted indendørs, er det beroligende at gå ud i naturen.\nHej alle dyrevenner,\nI løbet af sommeren 2020 vil vi gerne introducere dig til vores hverdag hos Vivara. Kom med "bag kulisserne" for at få et indblik i, hvordan vi arbejder for at forbedre havens dyrevilkår, samt hvordan vi konstant stræber efter at udvikle nye interessante produkter og skabe en så god 'shopping-oplevelse' som muligt for dig.\nVi starter med at introducere os selv.\nOphold udendørs er blevet en stor del af mit voksne liv, og det afstresser mig at gøre en indsats for fugle omkring mig. Når fuglenes naturlige miljøer forsvinder mere og mere, føles det rart at kunne drage fordel af dem med kosttilskud til deres naturlige mad og tilbyde dem sikre spisesteder. At være i stand til at kombinere dette med den professionelle verden er virkelig en fantastisk oplevelse. Jeg har den glæde at være involveret i et firma, der har udviklet sig til at blive specialister i produkter til en dyrevenlig have.\nMit favorit produkt: Foderhus Mont Blanc\nDet er ikke kun stilfuldt at se på, men har også fordelen, at det er lavet af genanvendt plastmateriale svarende til træ. Med dette foderhus kan du tilbyde både frøblanding og fedtblokke på samme tid. Succes er garanteret!\nJeg har altid elsket dyr, natur og planter, og siden barndommen har jeg tilbragt meget af min vågne tid udendørs. Enten løb jeg rundt i mine bedsteforældres havebutik eller i mors grøntsagshave. Det var næsten altid en grøntsag, der røg ned på farten. For at lege har man brug for at få noget med masser af energi i. Nu i voksen alderen har jeg en stor interesse i haven, lige fra smukke blomster til forskellige urter. Der er mange måder at hjælpe bier og andre insekter, herunder at vælge planter, der er attraktive. Planterne drager ikke kun fordel af bier og insekter, men 60% af vores ynglefugle er afhængige af insekter.\nMit favorit produkt: Insekthotel Mallorca\nEnlige bier, blomsterfluer, mariehøner og andre insekter samt edderkopper er glade for at slå sig ned i insekthotellet. Kassen i midten er lavet specielt til humlebier. Så snart jeg hang det op, var det dybest set fyldt med forskellige insekter.\nJeg har altid haft en passion for dyrelivet i naturen. Helt fra barnsben var jeg fascineret af pindsvin og flagermus. Egern er også utrolig søde. Vidste I at egern er utrolig glemsomme? De er blandt andet grunden til de mange pludselige træet dukker op mærkværdige steder. Pindsvin har sin helt egen personlighed, og bryder de sig ikke om dig, så mærker du det på deres pigge. Med et arbejde her hos Vivara, kommer jeg helt tæt på dyrene og lærer utrolig meget omkring dem.\nMit favorit produkt: Egern foderhus\nJeg elsker lyden er låget der klapper, det betyder at der er besøg i haven. Bare se denne skønne video.\nHåber du vil være med os om sommeren!


Whoppi Goldberg - De kendtes første jobs - Mmm.dk\nSkrevet 30. apr 2012 af Søren Pedersen.\nDe kendtes første jobs\nPå en eller anden måde virker det meget passende, at The Prince of Darkness, dengang han bare var en uvorn knægt fra Birmingham, der lød navnet Michael Osbourne, tjente sine første penge som... slagteriarbejder. Det er da meget heavy metal-agtigt.\nOg så på den anden side... Rod Stewarts første jobs var alligevel endnu mere heavy metal-agtige. Inden crooneren slog igennem som sanger arbejdede han først som graver på Highgate Cemtary i London og dernæst som bedemand.\nSkuespilleren, der bl.a. kan prale af at være den første kvinde, der var vært ved en Oscar-uddeling, har også arbejdet i en bedemandsforretning, hvor hun lagde makeup på de døde. Det var sikkert muntert.\nDet er svært at forestille sig, men Keith Richards fra Rolling Stones har engang været en lille dreng med en lys og åbenbart nydelig stemme. Han var i hvert fald kordreng som knægt og har endog sunget for Dronning Elizabeth II i Westminster Abbey. Det første betalte job, den senere guitarist havde, var ikke meget mere rock 'n' roll: Richards arbejdede som bolddreng i en tennisklub.\nDen småuhyggelige skuespiller havde et højst kulørt job som 16-årig - han rejste rundt med et cirkus, hvor han optrådte som løvetæmmer. Ifølge interviews med Walken var der dog tale om en meget gammel løve, der "mere var ligesom en hund". Det er stadig ret sejt at have på CV'et.\nNever gonna gif you up, never gonne let you down.... Få noget på den dumme - vær romantisk


Installationsvejledning. DEVIreg 610. Elektronisk termostat. - PDF\nInstallationsvejledning. DEVIreg 610. Elektronisk termostat.\nDownload "Installationsvejledning. DEVIreg 610. Elektronisk termostat. www.devi.com"\n1 Installationsvejledning DEVIreg 610 Elektronisk termostat\n3 Indholdsfortegnelse 1 Introduktion Tekniske specifikationer Sikkerhedsinstruktioner Instruktioner til montage Garanti Bortskaffelsesanvisning Introduktion DEVIreg 610 er en elektronisk termostat til installation direkte på væggen. Den er udstyret med en 2-polet kontakt og en ledningsføler til styring af den ønskede temperatur. Termostaten har en knap til justering af temperaturen med en skala fra -10 til +50 C og en LED-indikatorlampe, der viser standbyperioder (grønt lys) og opvarmningsperioder (rødt lys). Der findes yderligere oplysninger om dette produkt på: devireg.devi.com Installationsvejledning 3\n4 1.1 Tekniske specifikationer Driftsspænding Strømforbrug i standbytilstand Relæ: Ohmsk belastning Induktiv belastning V~, 50 Hz Maks. 0,93 W Maks. 10 A / 2300 W ved 230 V cos φ= 0,3 maks. 1 A Følerenheder NTC 15 kohm ved 25 C Følerværdier: 0 C 25 C 50 C 42 kohm 15 kohm 6 kohm Hysterese ± 0,2 C Omgivelsestemperatur Temperaturområde 10 C til +50 C -10 C til +50 C Maks. kabelspecifikation 1 x 4 mm 2 eller 2 x 2,5 mm 2 Kugletryktemperatur 75 C Tæthedsgrad Type 2 (husholdningsbrug) 1C Opbevaringstemperatur -20 C til +65 C IP-klasse 44 4 Installationsvejledning\n5 Beskyttelsesklasse Klasse II - Dimension Vægt 100 x 69,5 x 45 mm 165 g Produktet overholder EN/IEC-standarden "Automatiske elektriske styringer til husholdningsbrug o.l.": EN/IEC (generelt) EN/IEC (termostat) 1.2 Sikkerhedsinstruktioner Sørg for, at netstrømforsyningen til termostaten er slået fra før installation. Bemærk også følgende: Termostaten skal installeres af en autoriseret installatør og i henhold til lokale regulativer. Termostaten skal forbindes til en strømforsyning efter en flerpolet afbryder. Føleren skal betragtes som strømførende. Husk det, hvis føleren skal forlænges. Forbind altid termostaten til en fast strømforsyning. Udsæt ikke termostaten for fugt, vand, støv og overdreven varme. Installationsvejledning 5\n6 2 Instruktioner til montage Følg venligst disse retningslinjer for placering: DEVIreg 610 Termostaten kan placeres både indendørs og udendørs. Anbring termostaten på en væg, en stolpe, en stål-/ træplade eller et rør. I vådrum anbringes termostaten i henhold til lokale regulativer vedr. IP-klasser. 6 Installationsvejledning\n7 10 30 DEVIreg 610 Følg nedenstående trin for at montere termostaten: 1. Åbn termostaten: I 0-10 C 50 Sæt justeringsknappen til minimumtemperatur. Løsn de to skruer, og åbn frontdækslet. Installationsvejledning 7\n8 2. Fastgør termostaten: Før skruerne gennem hullerne i de nederste hjørner af termostaten. Forsegl hullerne ved hjælp af den medfølgende skrueprop for at sikre, at forseglingen er tæt. 8 Installationsvejledning\n9 3. Tilslut termostaten i henhold til tilslutningsdiagrammet. IP44-10T50 D610 L N N NO NC NTC L Mains V~ N Max.Load 10 (1) A Sensor Opvarmning: (L-primære, N-primære, L-belastning, NO (normalt åben) - belastning). Køling: (L-primære, N-primære, L-belastning, NC (normalt lukket) - belastning). Varmekablets skærm skal forbindes med jordlederen for strømforsyningskablet ved hjælp af en separat tilslutning. 4. Sæt frontpanelet på plads igen. 5. Sørg for, at justeringsknappen kan justeres i hele temperaturområdet, dvs. fra -10 C til +50 C. Installationsvejledning 9\n10 6. Installer føleren ved hjælp af det medfølgende følerkabel - spec. NTC 15 kω ved 25 C. Tryk kappen i bunden af termostaten ud, og indsæt forseglingsnippelen. Forbind føleren til klemme 6 og 7. Følerkablet kan forlænges med op til 50 m med 1,5 mm² installationskabel, uden at det påvirker termostatens nøjagtighed. Anbring ikke kablet parallelt med andre installationskabler, da det kan forårsage uønskede signaler. Installationen skal være permanent. Hvis føleren skal indbygges, anvendes til røranlæg eller udsættes for tryk, skal den altid installeres i et rør. 7. Tænd for strømforsyningen. 10 Installationsvejledning\n11 3 Garanti 2 Y E A R 4 Bortskaffelsesanvisning Installationsvejledning 11\n12 12 Installationsvejledning\n15 Danfoss A/S Electric Heating Systems Ulvehavevej Vejle Denmark Phone: Fax: Danfoss påtager sig intet ansvar for mulige fejl i kataloger, brochurer og andet trykt materiale. Danfoss forbeholder sig ret til uden forudgående varsel at foretage ændringer i sine produkter, herunder i produkter, som allerede er i ordre, såfremt dette kan ske uden at ændre allerede aftalte specifikationer. Alle varemærker i dette materiale tilhører de respektive virksomheder. DEVI og DEVI logoet er varemærker tilhørende Danfoss A/S. Alle rettigheder forbeholdes & VICKK301 Produced by Danfoss 05/2012\n16 DEVIreg 610 IP44 140F V~ 50-60Hz~ -10 to +50 C IP44 Product Documentation DK EL SE EL NO EL FI SSTL Designed in Denmark for Danfoss A/S\nDUKA ventilator S7. Brugs- og monteringsvejledning. dukaventilation.dk\nDUKA ventilator S7 Brugs- og monteringsvejledning dukaventilation.dk VIGTIGT! Læs denne vejledning igennem inden installering og anvendelse. Ventilatoren er beregnet til fast installation og skal tilsluttes\nDevireg TM 535 Installation og brugervejledning\nDevireg TM 535 Installation og brugervejledning DK Tillykke med... dit nye DEVI gulvvarme-system. Din bolig er nu blevet udstyret med et elektrisk Devi gulvvarme-system. DEVI er Europas førende producent\nInstallationsvejledning til montering af vidvinkelprojektoren på en væg\nInstallationsvejledning til montering af vidvinkelprojektoren på en væg Sikkerhedsinstruktioner Sørg for at læse alle sikkerhedsinstruktioner nedenfor før du anvender vægmonteringsenheden og gem denne\nTil Installatøren. Modul EM10. Ekstern fejl- samt 0-10V reguleringsmodul EM 10 CE. 230Vac/50Hz IP 40 1.6 AT\n0Vac/50Hz IP 40 Til Installatøren Modul EM0 Ekstern fejl- samt 0-0V reguleringsmodul EM 0 CE.6 AT Dansk Modul EM0 Dansk Dette apparat opfylder kravene i relevante EU-direktiver. Overensstemmelsen er dokumenteret.